Ўзбек мумтоз адабиёти ривожига муносиб ҳисса қўшган атоқли шоир, моҳир таржимон Мухаммад Ризо Эрниёзбек ўғли Огаҳий таваллуди куни муносабати билан вилоятимиз бўйлаб “Огаҳийхонлик кунлари” давом этмоқда.\n17 декабрь куни шоир туғилган Хива туманидаги Эски Қиёт қишлоғи байрамона либосга бурканди. Маҳалла, таълим муассасаларида Огаҳийнинг таваллуди куни муносабати билан анжуманлар, маданий-маърифий тадбирлар бўлиб ўтди. Шу куни бир гуруҳ таниқли адабиёт, санъат,илм-фан намояндалари, кенг жамоатчилик вакиллари буюк сиймо ва унинг тоғаси, устози Мунис Хоразмий мангу макон топган Шайх Мавлонбобо қабристонидаги мақбарасини зиёрат қилишди. Уларнинг руҳи покларига Қуръон тиловат қилииди. Шундан сўнг қишлоқда шоир номида барпо этилган кўркам боғ тўридаги уй-музейни томоша қилишди. Бу ерда шоирнинг қўлёзмалари, тошбосмада чоп этилган китоблари, таникли мўйқалам усталари томонидан ишланган суратлари ва шу каби асори-атиқалар, янги маълумотлар билан танишишди.\nБу ерда ўтказилган адабий -бадиий тадбирда вилоят ҳокимлигининг Ахборот хизмати раҳбари Ш.Маткаримов вилоятда ҳар йили буюк шоирнинг таваллуди куни муносабати билан декабрь ойидан бошлаб давом этадиган ва анъанага айланган Огаҳийхонлик кунлари маънавият шодиёналарига айланиб кетишини фахр билан тилга олди. Ўзбекистон Ёзувчилар уюшмаси вилоят бўлими масъул котиби Гавхар Ибодуллаева, таниқли шоир, драматург, адиб Комил Аваз, олима Мадина Матёқубова, УрДУ ўқитувчиси, филология фанлари номзоди Абдулла Ўрозбоевлар Огаҳий ва Хоразм адабий муҳити, шоир асарларининг тарбиявий хусусиятлари, Огаҳийнинг Хоразмда тарихнависликка қўшган бебаҳо ҳиссаси, таржимонлик маҳорати, шоир ижоди ва ҳаётига бағишлаб нашр этилган бадиий ва илмий китоблар хусусида қимматли фикр-мулоҳазалар билдирдилар. Хива тумани “Нуроний” жамғармаси раиси, шоир уй-музейини барпо этиш ташаббускорларидан бири Отаназар Пирназаров Огаҳий бобомиз шарафига кўрсатилаётган эҳтиром учун Юртбошимиз, ҳукуматимизга, вилоят ва туман ҳокимликларига миннатдорчилик билдирди.\nОгаҳий ҳайкали пойида таниқли ижодкорлар ва ёш шеърият ихлосмандлари иштирокида мушоира бўлди. Соз ва суҳбатларда шоирнинг бой адабий мероси ҳақида фикр-мулоҳазалар юритилди. Вилоят Огаҳий жамғармаси томонидан нашр этилган “Огаҳий ҳаёти ва ижоди солномаси” тақдимоти ўтказилди.\nТадбирда вилоят ҳокимининг маънавий ва маърифий ишлар бўйича ёрдамчиси Ш.Яхшибоев улуғ бобомиз бебаҳо маънавии мероси бугунги авлод вакилларининг гўзал фазилатлар эгаси бўлиб вояга етишида алоҳида аҳамиятга эга эканлиги хусусида гапирди.\n“Огаҳийхонлик” тадбири Урганч шаҳридаги шоир номига қўйилган муҳташам Огаҳий номли театрда давом этди. Бу ерда Огаҳий ижодига мансуб баҳри-байт айтишувлари, ғазаллари асосида ижро қилинган қўшиқлари баралла жаранглаб, барчага хуш кайфият бағишлади.\nТадбирда вилоят ҳокимининг биринчи ўринбосари Ш.Хўжаниёзова қатнашди ва сўзга чиқди.\n“Огаҳийхонлик кунлари” вилоятимиз бўйлаб давом этмоқда.


Чет элликнинг "Ош маркази" ҳақидаги таассуротлари - 11 Марта 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Chorshanba, 27.10.2021, 15:37\nГлавная » 2013 » Mart » 11 » Чет элликнинг "Ош маркази" ҳақидаги таассуротлари\nЧет элликнинг "Ош маркази" ҳақидаги таассуротлари\nҚуйида чет эллик журналистнинг ўзбек палови, аниқроғи Тошкентдаги "Ош маркази" ҳақидаги фикрлари битилган.\nМуаллифнинг ёзишидан кўриниб турибдики, унга миллий таомимиз жуда манзур бўлган. Тўй оши ҳақида фахрланиб гапирар экан, қўй гўшти, қази-қарта, иссиқ ноннинг иси ҳар қандай ҳашамдор ресторандан аъло эканига эътибор қаратилган.\nҲар куни тушликка яқин паловхонтўра шинавандалари Тошкентнинг энг диққатга сазовор маскани - телеминора соясига жам бўладилар. Барчанинг мақсади бир – пулга сотиб олса бўладиган энг зўр ошни танавул қилиш.\nУларнинг кетидан ёки ёқимли ис келаётган томон эргашиб борсангиз, Ўзбекистонда гуручдан тайёрланадиган энг севимли таом тортиқ қилинадиган катта хонага кирасиз.\nБу ерни таомига монанд равишда "Ош маркази" деб атайдилар.\nОш ўзбекларнинг асосий таоми бўлиб, мамлакатни усиз тасаввур этиш қийин. Қовурилган гўшт, сабзи, пиёз, нўхат, саримсоқпиёз ва турли сабзавотларни солиб, пас оловда соатлаб қайнатиб, кейин гуруч билан димлаб қўйиладиган ушбу таом жойига ва мақсадга қараб турлича тайёрланади.\n«Ош марказида» очиқиб қолмайсиз, 5та дошқозондан келаётган гўшт ва гуручнинг ёқимли иси, ҳар қандай иштаҳани қитиқлаб юборади.\nБу ерда ортиқча дабдаба ёки мулозаматни кутиш керак эмас. Барча диққат-эътиборни фақатгина ошга қаратиш лозим. Ўртача 500 киши сиғадиган овқатланиш залида камторана кўринишга эга. Бу ерга асосан эркаклар гуруҳ-гуруҳ бўлиб, ёки оилалар келиб катта лаганда ош ейишади.\nТаомни қошиқда ҳам, қўлда ҳам еса бўлади.\n«Ош маркази»да асосан «тўй оши» тайёрланади. Паловнинг бу тури махсус рецепт асосида, номига яраша алоҳида тадбирлар учун пиширилади. «Тўй оши»ни қўй гўштли ёки мол гўштлисига буюртма бериш мумкин. Мижоз талабига кўра қази - тузланган от гўштидан таёрланган колбаса бўлаги ҳам қўшиб берилади. Лекин жиддий тадбирлар учун (тўйлар назарда тутилмоқда) пишириладиган ошларга\nМарказий Осиёнинг энг машҳур тансиқ таоми бўлмиш қази албатта солинади.\nОшга қўшиб, нон, аччиқ-чучук ёки тузлама берилади. Овқат хазм қилиш учун албатта кўк чой ҳам бор.\nАна шуларнинг барчаси сизга 4500-8900 сўм атрофида тушади(тахминан $2,25 – $4,50).\nБу чўнтак учун унча оғирлик қилмайди, лекин қорин шунақанги тўядики, ҳатто камарни бироз бўшатиб қўйишга тўғри келади.\nКатегория: O`zbekiston Yangiliklari | Просмотров: 741 | | Рейтинг: 5.0/1\nSAYT_ADMINKASI 11.03.2013 22:52\nYASMINA 12.03.2013 04:07


УЗУМЗОРДАГИ ОРЗУЛАР (Воқеий ҳикоя) » Жиззах ҳақиқати газетаси расмий сайти\nЖиззах ҳақиқати газетаси » Маданият » УЗУМЗОРДАГИ ОРЗУЛАР (Воқеий ҳикоя)\nУЗУМЗОРДАГИ ОРЗУЛАР (Воқеий ҳикоя)\nИюль ойининг охири. Юртимиз бўйлаб мустақиллик шаббодаси эсганига бир йил бўлганди. Назарбек қишлоққа келганида, ўзи ҳақида аллақачон шовшувлар тарқалиб кетганини мактаб қоровули Абдулла бободан эшитди.\n— Ўғлим, бу йил омадинг келмаган бўлса, келаси йили ўқишга кирасан, деб далда берди бошига дўппи кийган, калта соқол, мовий кўзли Абдулла бобо.\n— Одамлар мен ҳақимда нима деса дейишаверсин. Мен учун бу гаплар сариқ чақага қиммат, деб қизиққонлик қилди Назарбек.\n— Ҳали уларга кимлигимни кўрсатиб қўяман! Абдулла бобо, узумзорингизга ўзим қоровуллик қиламан. Сиз маъракаларга бориб келаверинг, маъқулми?\nЖуда яхши бўларди, деди хурсандлиги юзкўзидан билиниб Абдулла бобо.\n— Ҳа, айтгандайкутубхонанинг калити қўлимда. Хоҳлаган пайтинг мактабдан қизиққан китобингни олиб, узумзордаги чайлада ўтириб ўқийверасан.\n— Ҳозир тўйлар мавсуми. Сиз хотиржам бўлинг. Онамга таклифимни айтаман, жон деб рози бўлади, — деди Назарбек. — Оқшом келиб, ҳангома бериб турасиза?\n— Жуда яхши бўларди...\n— Орадан уч кун ўтгач, пешинга яқин Назарбек ўндан ортиқ китоб солинган сумкани кўтариб, Абдулла бобонинг чайласига келди. Чайладегани бу тўртта ёғоч устун, тепаси қамиш билан ёпилган, остида эса тахта супа. Устунда радио, дурбин, дастурхону, ҳўл мева, қандқурс солинган сумка ҳам осиғлиқ турибди. Супага олача солинган, кўрпаю ёстиқлар тартиб билан жойлаштирилган. Чайла мактаб биносининг орқа томонида. Эллик сотих жойга узум экилган. Ҳадемайбир ой ичида қора кишмиш узумлар ғарқ пишиб, одамларнинг иштаҳасини очадиган бўлиб қолади.\nМактаб директори Фармон Эргашев тўладан келган, пакана, қорин қўйган, шляпали муаллим. Унинг овозидан чайланинг қамиши шитирлаб кетади. Узумзорайнан шу одамнинг ташаббуси билан барпо этилган. Айтган сўзи, ваъдасининг устидан чиқадиган, ҳамиятига тегсангиз ёқалашадиган тўпорилиги бор. У бу йил узум ҳосилидан энг камида беш миллион сўм даромад қилишни кўзлаган. У узумзорни Абдулла бободан бошқа ҳеч кимга ишониб, топширмайди...\n— Абдулла бобо, менинг бу ерга қоровуллик қилишимни устозимга айтдингизми? — сўради Назарбек. — Тағин дакки бермасин.\n— Айтдим, ўғлим. Ҳозиргина уйга кетди. Кечқурун ўзим бошлаб келаман, — деди Абдулла бобо. — Сен бемалол ишингни қилавер. Узумзорнинг кун ботиш тарафига қараб қўйсанг бўлди. Ана, дурбин ҳам бор. Одамлар эрталаб ва кечқурун мол, қўйини ҳайдаб ўтади. Панжарадан киролмайдию, барибир эҳтиёт бўл. Шундай қўй, эчкилар борки, игнадай тешигидан кириб кетадиган шум бўлиб кетишган. Мана бу устунга бойлаб қўйилган симни кўряпсанми? Ҳар замонда тортиб қўясан. Бунга осилган консерва қутилар бирбирига урилиб, овоз чиқаради. Майна, чумчуқ, қарға, олашақшақ каби қушлар учиб кетади. Одамларку ўз йўлига. Асосий кушандамиз қушлар. Тушунган бўлсанг мен борай...\nНазарбек аввалига узумзорни оралаб чиқди. Бу жой унга мактабда ўқиб юрган пайтидан буён таниш эди. Тўртинчи қаторнинг охиридаги, ўзи ёқтирган токнинг олдига келди. Ток баргларини очиб қаради. Қора кишмиш узумлар пишай деб қолибди. Бир дона олиб оғзига солди. — Воҳ, таъми нақадар тотли, — деди. Шу вақтда кўчадан Саломат эшак миниб, молларини ҳайдаб ўтиб қолди. Назарбек ўзича ўйланди. "Эҳ, Саломат, ҳали ҳам эшак миниб, мол боқасана. Нима, оилада етти нафар қиз бўлса, уканг ёки аканг бўлмаса, айбдормисан? Қачон бу ташвишдан қутиласан?"\nСаломат эшакни панжарга боғлаб, занжирли темир эшикни очиб, тўғри келаверди. Назарбекнинг юраги дукурлаб урди. Ҳеч нарсани кўрмагандек, ток баргларини очиб, бирикки дона узумни олиб, оғзига солди.\n— Ассалому алайкум, Назар ака, яхши айланиб келдингизми? Узумзорда нима қилиб юрибсиз? — деди Саломат.\nНазарбек базўр ўрнидан туриб, қизга қаради. Бошига рўмол ўраган, кўйлагихипча белини расо қилиб кўрсатган, оёғида калиш. Унинг қора кўзлари меҳрлибоқар, қайрилма қоши, буғдойранг юзи, чиройли табассуми Назарбекни сал қолса довдиратиб қўяёзди.\n— Келинг, Саломат. Яхши юрибсизми? — қўл узатди Назарбек.\nСаломатнинг шаддодлиги устун келиб, йигитнинг қўлини қўйиб юбормади.\n— Қалайсиз? Бардаммисиз? Нима, шаҳарнинг ҳавоси сизга ёқмадими? — деди киноя билан.\n— Шундай бўлиб қолди, Саломат, — деди Назарбек. — Кел, сенга бирбош узумузиб бераман. Кейин узумни қизғанди, деб ўпкалаб юрмайсан.\nСаломат узумданбирикки дона олди. Унинг нигоҳида ҳамон савол аломатизоҳир эди. Шу боис Назарбек:\n— Тинчгина, китоб ўқиб ўтираман. Қоровулман, — деди.\nСаломат "пиқ" этиб кулиб юборди.\n— Нега куласан, қоравуллик ёмон касбми? — деди йигит.\n— Малол келгандай гапирасиза. Парво қилманг. Овқатингизниўзимпишириб келаман, — тасалли берди қиз.\n— Энг муҳими, кўпроқ китоб ўқинг, тайёрланинг. Мана, мениайтди дейсиз, ўқишга кириб кетасиз, Назар ака!\n— Саломат, мен Жиззах шаҳрига бордим. Фармон устозимга ўхшаб кимёгар бўламан дегандим. Сиртқи бўлимдаги имтиҳондан ўта олмадим. Охири Самарқандга қайтдим, — ҳикоя қила бошладиНазарбек. — Регистонни айланиб, роса ўйландим. Таваккал қилиб, Самарқанд тиббиёт институтининг кундузги бўлимига топширдим. Августда имтиҳон бўлади.\n— Яхши ўйлабсиз, — маъқуллади Саломат. — Сиз аслида шифокор бўлишингиз керак. Икки йиллик оворагарчиликка афсус чекманг. Ҳали ҳаммаси олдинда. Мақсад сари олға интилинг... Мишмиш гапларга эътибор берманг. Нимадан хафа бўласиз? Мен борманку...\nСаломатнинг охирги гапидан Назарбекнинг кўзи мошдек очилиб кетди.\n— Саломат, энди уйга боринг. Тезтез келиб туринг, майлими?\n— Албатта, керак бўлса, кунига сиздан хабар оламан...\nНазарбек ва Саломатнинг севги бобидаги аҳдупаймонларини қишлоқ аҳлияхши билишади. Шу боис Назарбек ўқишга кириб, бирикки йил сабр қилишга мажбур. Унгача Саломат мактабдаги ўқишни битиради. Назарбекодатдагидек китоб ўқишга берилиб кетди. Ойдин тун. Қамиш чайла. Лампочкаатрофидакапалак, чивин айланади. Чигирткалар чириллайди.\n— Ҳорманг, Назар ака!\nСаломат, тугунчадагиовқатни супа устига қўйди.\n— Э, барака топинг. Қалайдан келдингиз? Отангиз рухсат бердими? — сўради йигит.\n— Ўзлари юбордилар, — деди Саломат. — Қоровул бўлганингизни айтдим. Хурсанд бўлдилар.\nБу гапнинг тагида "нимкоса" борлигини пайқаган Назарбек мийиғида хўмрайиб қўйди.\n— Қиз дастурхонни ёзиб, нонни синдираётганида икки киши келиб қолди.\n— Э, ҳорманглар! Қаранга, оқибатли қизимиз бор экан. Қоровуллик зўр мансаббўлдида, — деди Фармон муаллим.\nУлар бараварига кулишди. Муаллим супага ўтира туриб "Войжоним!", дебюборди.\n— Устоз, бирон жойингиз оғрияптими? —сўради Назарбек.\n— Қорним уч кундан бери оғрияпти. Айниқса, оқшом уйқу йўқ...\n— Бир кўрсам бўладими?\nНазарбек устозини ётқизиб, қорнининг оғриган жойини аниқлади.\n— Устоз, кўричак бўлибсиз. Касалхонага боргунча сансолармансолар, унингустига узоқ йўл. Мен ўзим даволайман, — деди қатъийлик билан Назарбек.\n— Бу нима деганинг. Сен шифокор эмассан! Маълумотинг йўқ. Назарбек, сен қандай қилиб жарроҳликни ўргандинг? — сўради Фармон муаллим.\n— Раҳматли дадам, "медпункт"да қишлоқ шифокори эди. Хабарингиз бор, кўп инсонларнижарроҳликйўлибиландаволаган. Қизиқишим кучли эди. Ёнларида туриб кузатганман. Қандай операция бўлишидан қатъий назар. Мени "медпункт"га олиб кетар, кузатиб ўрганишимни тайинларди.\n— Қойиле, бундан олдин ҳам шу ишни қилганмисан? — яна сўради муалллим.\n— Очиғи, бир марта бўлган. Саломатнинг дадаси Эргаш ҳисобчини ғалла майдонидаги дарахт соясида бир ўзим қўлимга пичоқ, қошиқ олиб операцияқилганман. Ёнимда Саломат ҳам бор эди.\n— У кишининг қорин остидаги катталиги ёнғоқдек келадиган йирингли яранидаволаганман... Бу кутилмаганда бўлган. Биласиз. Саломат билан қўшнимиз. Буғдойўримигаҳашарга боргандим. Ўшанда ҳисобчи чайлада ётар. Юришгақийналарди. Мен уни ишонтира олмагандим.\n— Э, ҳа. Гап бу ёқда де... Энди тушундим. Саломатнинг бекорга сенга меҳри тушмаган, — деди Фармон муаллим. — Эргаш ҳисобчи сени ўз ўғлидек кўради. Ажабмаски, тўйларингиз бўлиб қолар.\n— Худо хоҳласа, — деди Назарбек. — Аввал ўқишга кириб олай. Уйланиш қочмайди.\n— Назарбек, мана бу узумзорни сенга ишонаман. Ўқишга кетгунингча Абдуллабобонг бир қишлоқ айлансин. Узум ҳосили олингач, иши енгиллашиб қолади, — дедиФармон муаллим. — Яна бир гапни айтмасам бўлмайди. Саломат мактабнибитиргандан кейин уни икки йиллик ҳамшираликка ўқитаман. Ҳар қалай сенга ёрдамчи бўлади. Унга ниятимни айтаман, керак бўлса авраб кўндираман. Қачонгача эшак миниб, мол боқади? Энди мол боқишига йўл қўймайман. ТағинЭргаш ҳисобчи эмиш. У техникумни амалтақал қилиб битирган. Нима, ўғлибўлмаганининг аламини қизларидан олиши керакмиди? Худо бермаса, бандаси ҳеч нарса қилолмайди.\nФармон муаллимни ўғиллари машинага миндириб, олиб кетишди. Абдуллабобо кимнингдир тўйига жўнади... Назарбек яна ёлғиз ўзи қолди...\nКунлар шу зайлда ўтаверди. Кун бўйи китоб ўқиларди. Ўғри "шумтака"ларниқувлаш ортда қолди. Назарбек Самарқанд шаҳрига имтиҳон топширишга кетди.\nБу сафар Назарбек қишлоққа яхши хабар билан етиб келди. Назарбекталабаликка қабул қилинди. Ҳатто, одамларузумзордаги воқеаларни эслаб, бирбирларига айтиб юришди. Абдулла бобо маъракларда у йигит билан мақтанадиган, ғурурланадиган бўлди...\nНазарбек қишлоқнинг илонизи кўчаларидан юриб бораркан кайфияти аъло эди. Уйга етишга яқин қолганда, қўшни уйнинг дарвозаси очилиб, Саломат чиқди. Бу тасодифий ҳолатдан йигит, бир дақиқа тўхтаб қолди. Қиз эса чиройли табассумҳадя қилдию, ҳеч нарса демасдан ичкарига кириб кетди.\nНазарбек узумзорда қизнинг айтган гапларини эслади: "Нимадан хафабўласиз? Мен борманку".\nҲа, ана шу гапларга фаришталар омин дегани рост бўлсин.\nОрадан йигирма йилдан зиёд вақт ўтди. Мустақиллик йилларида Назарбекнинг орзулари ушалди. Ўзи ҳам, Саломат ҳам ўқишни битирди, турмушқурди. Республикамиз улғая боргани сари Назарбекнинг оиласи камол топди. Дунёга келган фарзандлари юртимизнинг келажаги учункурашувчи йигитқизлар сафида вояга етмоқда. Узумзорда қилинган эзгу орзулар ушалиб,яна бир бахтли оила камол топиб, эл назарига тушди.\nМаънавият ва маърифат марказининг Зарбдор туман бўлими раҳбари.\nЮРИЙ НИКУЛИН ва жиззахлик «Никулин»\nДСБ ДАГИ СЕМИНАР ЭЛЕКТРОН ҲИСОБВАРАҚ ФАКТУРАЛАР АФЗАЛЛИГИГА БАҒИШЛАНДИ\nЭЛ ТАНИГАН ИНСОН\nКИТОБ ВА ГАЗЕТА ЎҚИГАН КИШИ ҚАРИМАЙДИ


Онамдан қолган ғалати эсдалик — OLMALIQ HAYOTI\nҲар йили, онам дам олишга бораркан, албатта, менинг болаларимдан бирини ўзига хамроҳ қилиб олади. «Ўзингиз маза қилиб дам олинг» десак ҳам «менга оғири йўқ» деб ёнида олиб кетади. Мана шу гал йўлга чиқиши олдидан нимагадир шайтоннинг гапига кирдим. Ота-онамдан алоҳида яшайман. Йўлга чиқишидан бир кун олдин ҳам уларникига бориб хабар олмадим.\n– Ойнадан онамга ўғринча қарарканман, унинг юз ифодасида ҳеч қандай ўзгариш йўқ, фақат аҳён-аҳёнда тоғларнинг чиройлилигини қара болам, деб қўярди.\nОрадан ўн беш кун бир зумда ўтиб кетди. Онамни олиб келадиган вақт бўлганди.\n– Машинанг ҳам қачон бузилишни билади ўзи — укамга пичинг қиларканман, онамнинг хизматини қилиш менга тушгани аслида бахтлигини ўша вақтлари билмасдим.\nДам олиш жойида ранги тиниқлашган онам ва фарзандим мени қучоқ очиб кутиб олишаркан, мен куннинг иссиқлиги, ишим кўплигини айтиб, уларни тезроқ кетишга ундардим. Аксига олиб, йўлда машинам бузилиб қолди.\nОнамдан қочмасам ҳам Яратганнинг ўзи бизни айро тушираркан… Бу йил дам олишга онамни олиб боришга икки ака-ука шаймиз-у, фақат онам мангуликка юз бурди.


Kutubxona - Saida Zunnunova. Qoʻllar (hikoya) / Kiril\nSiz shu sahifadasiz: Saida Zunnunova. Qoʻllar (hikoya) / Kiril\nАсар номи Қўллар (ҳикоя)\nТўй тарқаб ўйин-кулгига тўлган ҳовли сув сепгандай жимжит бўлиб қолди. Йиғиштириш учун қолган қариндош - уруғ, кўнгил яқинлар ҳам чарчашиб, ҳар ер-ҳар ерда ухлаб ётишар, ҳовли саҳни ҳали йиғиштириб олишга улгурилмаган идиш-оёқ, стол-стулларга тўла эди.\nКелин тушириш тараддуди ҳаммадан ҳам Малика холани чарчатган бўлишига қарамай, у ҳамон уйғоқ. Бошқаларни уйғотиб юбормаслик учун оёқ учида секин-секин юриб йиғиштирарди.\nАтроф жимжит. Дарахтларга осилган катта лампочкалар атрофида парвоналар базм қурган. Дасталоғлиқ тоғоралар ёнига келган кучукни ҳайдайман деб, Малика хола синглисини уйғотиб юбораёзди. Ҳовлидан кучукни ҳайдаб чиқарди-да, битта-битта босиб уйга кириб кетди.\nБир нафас бошини ёстиққа қўйиб кўрди. Ухлай олмади. Туриб, уй ичида анча вақтгача ғимирсиб юрди. Қани энди уйқу кела қолса. Бир томондан келин кўрганидан қувонса, бир томондан хотиралар, неча йиллардан бери қалбида сақланиб келаётган эзгу армонлар унинг бутун асабларини уйғотиб юборган эди.\nОчиқ деразадан уйга куз тунининг салқин ҳавоси ўрмалайди, ҳовлидаги лампочкалардан тушган ғира-шира нур чироқ ёқилмаган уйга ҳам, хонтахтанинг бир четида қимир этмай ўтирган Малика холага ҳам ҳаёлий бир тус берган. Ҳовлида яна кучук пайдо бўлди шекилли, кимдир уйқу аралаш ғўлдираб уни ҳайдади. Малика хола ўрнидан туриб дераза пардасини туширди-да, чироқни ёқиб қўйиб, яна келиб ўрнига ўтирди. Идиш-оёқ ювганиданми, қўлидаги узукнинг кўз атрофлари хиралашиб қолгандай эди. Малика хола игна билан уни яхшилаб то-залади. Кейин кафтига олиб анча вақтгача тикилиб ўтирди-да, яна оҳиста бармоғига солди.\nБу узукни тўй куни эри тақиб қўйган эди. Ўша пайтда узукни безаган бу тош кўзлар, кейинча унинг кўзларига айланди-ю, ҳамма жойда Маликахонни кузатиб турди, қорамой ичида кулиб қаради, йиқилмоқчи бўлганда қўлидан тортди. Бу узук тақилганда, унинг қўллари қандоқ эди? Тиқмачокдай, оппоқ, ҳаётнинг оғир машаққа-ларига ҳали урилмаган беғубор, нозик қўллар эди. Мана энди томирлари бўртиб чиқибди, ҳар жой-ҳар жойда доғ пайдо бўлибди. Бир вақтлар оппоқ қўлларга гулдек ярашган, фақат зийнат учун тақилган узук, кейинча муҳаббат, садоқат рамзи бўлиб, бу қўлларни меҳнатга, ҳаётга, яшашга ундади. Садоқат, меҳнат рамзига айланди-ю, ўзини зийнат сифатида бегона қўлларга ўтишдан сақлаб қолди.\nКелин туширишга йиққан терган ҳам, меҳмонларнинг олдига манзур бўларли дастурхон ёзган ҳам, келинга чиройли кийимлар тиктирган ва кийдирган ҳам мана шу жафокаш, меҳнаткаш қўллар эди.\nТонг яқинлашиб қолибди: онда сонда хўрозларнинг қичқириғи эшитила бошлади. Малика хола кўрпа қатидан калит олиб, даранглаб кетмаслиги учун жуда эҳтиётлик билан сандикни очди. Димоғига куя дори ҳиди билан яна аллақандай таниш бир ҳид урилгандай бўлди. Ҳамма вақт қулф турган бу сандиқда эркакларнинг бир-икки дона кўйлаги, кийилиб, анчагина нимдош бўлиб қолган бир палто билан янгигина бир костюм бор эди, холос. Малика хола уларни сандиқдан олди. Тиззасига қўйиб, палтонинг ёқа ва енгларини секин-секин, гўё озор бериб қўйишдан қўрққандай бир кайфиятда силади. У ўн етти йилдан бери бу машғулотни такрорлашдан зерикмади. Баҳор бўлса куя дорига солади, куз бўлди дегунча, сандиқдан олиб, қоқиб, силкиб илиб қўяди. Қишда 6у палто ўғли ва ўзининг палтолари қаторида илиғлиқ туради. Эгаси ҳам шу ерда, шулар билан, фақат яқингина бир жойга чиққану ҳозир келиб киядигандай.\nУруш йиллари рўзғор танқислиги уни қийнаган пайтларда ҳам буларни асради. Меҳнат қилишга қодир бўлган шу қўллари билан унинг палтосини бозорга олиб чиқадими?! Бу палтони меҳнат қилиши, пул топиши, рўзғор тебратиши мумкин бўлган соппа-соғ шу қўллари билан бировга элтиб берадими? Сотадими?! Бу кийимлар унга қандоқ ярашарди. Айниқса, костюмини яхши кўрарди, эҳтиётлаб киярди. Қанча яхши ниятлар билан олинган бу кийимларни наҳотки бошқа биров кийиб йиртса. Йўқ, ўзи кияди, ўзи кийиб йиртади.\nШу пайтгача доим рўзғор иши билан банд бўлган Маликахон заводга ишга кириб кетди. Ўғлини бўлса боғчага жойлаштирди. Меҳнат аламини енгиллатгандай, дардига дармон бўлгандай туюлди. Тақдири уникига ўхшаган кўп ёш аёллар унга сирдош, дўст бўлдилар. Бировининг эридан хат келса, юзтаси тенг қувонишди, биттасининг бошига тушган ташвишни ҳаммаси бирга тортишди. Маликахоннинг эридан қора хат келиб, бошига қора кун тушганида ҳам ана шу аҳил оила унга ҳамдард ва таянч бўлди. Букилишга, йиқилишга қўймади. Ўша куни Маликахон ишдан қайтгач, палтосини ечиб илар экан, эрининг осиғлиқ турган палтосига юзини ўраб ўкириб ўкириб йиғлади. Ана шундан кейин бу палто билан костюм Маликахонга яна ҳам азизроқ туюлиб қолди. Аввал севган кишисининг кийими бўлса, энди ундан ёдгор бўлиб қолган эди. Шундан кейин ҳам барибир бу палто қишда илинарди, ёзда куя дорига солинарди.\nЎғли Бахтиёр у вақтларда жуда ёш эди. Онасининг аҳволини яхши тушунмас, нима учун онаси уни ҳеч қачон битта эмас, доим иккита ўпишига ҳам ақли етмас эди. У энди Бахтиёрга онагина эмас, ота ҳам эди. У ҳамма вақт — уйда ҳам, кўчада ҳам эрининг хотирасини ҳурмат қилиб яшади. Ёшлигини, бутун умрини унинг хо-тирасига бағишлади. Ана шу хотира ҳурмати учун Бахтиёрни дадасига ўхшаш меҳнаткаш, соф дил қилиб ўстиришга ҳаракат қилди. Бахтиёр чиндан ҳам дадасига ўхшади. Унинг муомаласи, меҳнатсеварлиги, меҳрибонлиги, ҳатто баъзи бир қилиқларига қараб турганида, Малика холанинг назарида эри ўлмагандай, у фақат қайта яшашга бошлагандай туюларди. У тирик. Ана у Бахтиёр бўлиб яшаяпти. Уни Маликахон ҳаётга қайта келтирди. Мана шу меҳнаткаш қўллари унга ҳалол нон едирди, тоза кийим кийдирди. Силади, эркалади, уни одам, чинакам инсон қилиб ўстирди. Мана, бугун у келинлик бўлди. Дадаси бўлса қандоқ қувонарди... У бутун тўй давомида Малика холанинг кўзидан кетмади. Муборакбод қилиб келувчиларни кутиб олди, ўйин-кулгига бош бўлди, ўғли билан келинининг пешонасидан ўпиб, уларга бахт тилади. Буларнинг ҳаммасини Малика хола кўриб турди. Қалби, хаёли билан кўриб турди.\nТўй шарофати билан тун бўйи ёқиқ қолган чироқлар тонг билан уланиб кетди. Уйқудан анча тиниқиб турган кўнгил яқинлар чойдан кейин яна қолган-қутган идиш-оёқларни ювиш, йиғиштириш билан овора бўлдилар.\nМалика хола келинининг олдига кирди. Келин-куёв унинг ҳурмати учун ўринларидан туришди, ўтиришга таклиф қилишди. Келин бир оз уялинқираб туриб, қайнонасига чой узатди. Бахтиёр бўлса онасининг кўзига бирданига катта киши бўлиб қолгандай эди. У шу топда дадасига жуда-жуда ўхшаб кетди.\nМалика хола келин-куёвни ортиқ уялтирмаслик учун келини узатган чойни ичди-ю, пиёлани қайтиб бермади. Қучоғида олиб ўтирган костюм билан палтога қараб анча вақт жим ўтириб қолди. Келин ҳайрон. Бахтиёр бўлса онасининг нима учун бу нарсаларни шу бугун кўтариб юрганлигига тушунмай, кўзларини пирпиратиб унга тикилар эди.\nМалика хола кўзига келган ёшни зўр куч билан қайтариб, бошини кўтарди:\n— Ўғлим, шу вақтгача отангнинг мана бу кийимларини сенга кийгин, демаган эдим. Бугун олиб кирдим. Энди уйлик-жойлик бўлдинг. Катта киши бўлиб қолдинг. Энди буларни кийсанг бўлади. Байрам кунларида, яхши кунларда кийгин. Аяб-асраб кийгин.\nМалика хола титраган қўллари билан кийимларни ўғлига узатди. Томоғига келган алланарсани ютди-ю, очиқ, меҳрибон чеҳра билан келинига ўгирилди:\n— Қизим, қайнотангиз бўлганда, билмадим, сизга нималар совға қилар эди. Мана бу узукни тўй куни менга тақиб қўйган эди. Бугун ўша киши учун мен сизга тақиб қўяман. Ҳамма вақт тақиб юринг. Зийнат учун эмас, ҳурмат учун тақинг. Қўлларингиз менинг қўлларимдек меҳнаткаш, ҳалол бўлсин. Лекин меҳнатни мендек ёлғиз эмас, бирга қилинглар, қўша қаринглар. Бахтиёр сизни ҳеч хафа қилмайди. Уни мен ана шунақа қилиб ўстирдим. Отасига, қайнотангизга ўхшаган бўлди. Сиз ҳам қизим, уни ҳеч хафа қилманг.\nМалика хола билинар-билинмас титраган қўллари билан узукни келинининг қўлларига солар экан, ўзининг бир вақтги қўлларини, оппоқ, беғубор қўлларини эслади. Келинининг кўзида ёш ялтиради. Демак, бу оппоқ, момиқ қўллар мана шу узук ҳурматига ҳеч хиёнат қилмайди. Ҳаётда тутган нарсасини қўймайдиган, нозик, аммо забардаст қўллар бўлади.\n"http://www.kutubxona.com/wiki/index.php?title=Saida_Zunnunova._Qoʻllar_(hikoya)_/_Kiril&oldid=5738" dan olindi


25 сентябрь, 2021, 07:07\nТеглар:Рома | Реал | Элдор Шомуродов | Жозе Моуриньо | УЕФА чемпионлар лигаси\nМавсум қандай якунланади?\nЯқинда Элдор Шомуродов “Рома” олдидаги асосий вазифа Европа Чемпионлар лигаси йўлланмасини қўлга киритиш ва Конференциялар лигасида ғолиб чиқиш эканини айтган эди. Буни кейинчалик Жозе Моуриньо ҳам тасдиқлади.\nCIES Football Observatory тадқиқот маркази Европанинг кучли бешлик чемпионатларидаги етакчи клубларнинг имкониятларини илмий томондан тадқиқ ва таҳлил қилиб, жорий мавсуми якунига кўра, қайси жамоалар совринли ўринлар ва “кўҳна қитъа”нинг энг нуфузли турнирида иштирок этиши ҳуқуққини қўлга киритишини аниқлади.\nТадқиқотда Англия, Испания, Италия, Германия қа Франция клубларининг 365 кун давомидаги натижалари, трансфер сиёсати ва футболчиларнинг тажрибаси ва салоҳияти асос қилиб олинди.\nДемак, тадқиқотчиларнинг таҳлили натижалари билан танишамиз.\n1-ўрин “Манчестер Сити”.\n2-ўрин “Манчестер Юнайтед”.\nАнглия премьер-лигасининг кучли тўртлиги ўтган мавсумда ҳам худди шу кўринишда эди. Тахминларга кўра, “Вест Хэм” мавсум охирида Еврокубокларга йўлланма берувчи олтинчи ўринни “Эвертон”га бўшатиб беради. Таҳлилчиларнинг фикрича, бешинчи ўринни “Тотенхэм” эгаллаши, “Лестер” эса маррага еттинчи келиши кутилмоқда. 26 йилдан бери илк марта Еврокубоклардан қуруқ қолган "Арсенал" бу гал ҳам халқаро учрашувлардан четда бўлади.\nCIES Football Observatory мутахассислари “Реал” чемпионат якунида “Атлетико”дан чемпионлик унвонини тортиб олишини тахмин қиляпти. “Барселона” бир неча мавсумдан бери Мадрид клубларига бас кела олмаяпти. Жорий мавсумда каталонияликлар қийинчилик билан бўлса-да, кучли учликка кириш эҳтимоли катта. Европа чемпионлар лигасининг сўнгги йўлланмасига “Севилья” даъвогар.\nЎтган мавсумни 13-поғонада якунлаган “Валенсия” Европа лигасига асосий номзод.\nТадқиқот маркази мутахассислари А Серияда “Интер” чемпионлик унвонини сақлаб қолишига ишонмоқда. “Наполи” мунтазам кучли тўртликдан жой оляпти. “Милан” яна аввалги мавқеини тиклашга интилмоқда. “Рома” Чемпионлар лигаси йўлланмаси учун курашда “Ювентус”ни ортда қолдириши айтилмоқда. Туринликлар Криштиану Роналду кетганидан бери “нокаут”га тушиб қолган. Бу клуб ўзини тиклаб олиши учун вақт керак. Тадқиқотчилар бу гал “Аталанта”нинг имкониятларини ҳам Чемпионлар лигаси талабларидан паст баҳоламоқда.\n3-ўрин “Боруссия Д”.\n“Бавария” одатдагидек, чемпионликни ҳеч кимга бермайди. Мюнхенликлар асосий рақобатчилардан ҳар томонлама устун. CIES мутахассислар жорий мавсумда “Вольфсбург” имкониятинига ортиқча баҳо бериб юборгандек кўриняпти. “Бўрилар” кучлилар қаторига киришдаги курашда “Лейпциг”нинг ўрнини эгаллаши кутиляпти. “Боруссия Д” ва “Байер” фавқулодда муаммолар чиқиб қолмаса, Чемпионлар лигасида ўйнаш имконини қўлдан бермайди.\nКейинги мавсумларда бир неча етакчиларини сотиб юборган “Лейпциг” мавсум якунида бешинчи ўрин билан Европа Лигасига йўл оладиганга ўхшаяпти.\nЎз таркибида замонавий футболнинг аксарият юлдузлари жамлаган ПСЖ катта харажатлари билан бу гал ҳам чемпионликдан қуруқ қолса, уят бўлади. Ўтган йили “Лилль” парижликларни доғда қолдириб, катта шов-шув билан чемпионат олтин медалларини илиб кетганди.\nТадқиқот маркази мутахассисларининг ҳисоб-китобларига кўра, амалдаги чемпион жорий мавсумни бешинчи ўринда якунлайди.\nЧемпионлар лигасининг қолган уч йўлланмаси Франциянинг доимий етакчилари – “Марсель”, “Лион” ва”Монако”га насиб қилиш эҳтимоли катта.\nМана, футбол соҳасида тадқиқот олиб борадиган CIES Football Observatory тадқиқот маркази тахминлари билан танишдик. Бу тадқиқот натижалари ҳаётга қанчалар мос келишини мавсум охирида билиб оламиз.\nБиз эса Элдор Шомуродов ҳурмати юзасидан “Рома”нинг Чемпионлар лигаси йўлланмасини қўлга киритиши кутиб қоламиз...\nШу тадқиқотчилар.Тўҳтаниёз отанинг калбасаларини есин. Рома 1 ни олади.\nInter kuchliroq napoli 2ga davo qilmaydi.4likka Atalanta kiradi


Мастура Сайфуллаева: анорчиликда мутахассис тайёрлаш осон эмас - Ўзбекистон Республикаси Қишлоқ хўжалиги вазирлиги\nИнсон ақлу заковати, унинг билимдонлиги меҳнатлари эвазига далага, боғларга, ниҳолларга кўчса бетакрор мўъжизалар пайдо бўлади. Буни Қува анорчилигида яққол кузатса бўлади. Чунки Қува анорлари нафақат республикамизда, балки дунёда машҳур. Бу неъматни бир татиб кўрган киши яна истаб қолади, анорни сўраб дунёнинг у четидан бўлса-да, Ўзбекистонга, Қувага келмас, бу мўъжизавий неъматни ўз қўлларим билан дарахтидан узиб олсам, дейди. Шу зайл бу дарахт мевалари анорми, асалми,меҳру муҳаббатми, деб ўйлаб қоласиз. Боғда ишлаётган аёллару дилбар қизлар эътиборингизни тортади, уларга тажрибали ва анор каби меҳрга тўла,ширинсўзли опамиз, “Дўстлик” ордени соҳибаси Мастура Сайфуллаева бош- қош. У неча йилдирки, вилоятдаги анорчилик агрофирмасига раҳбар, энг сара анор дарахтлари жойлашган 700 гектарлик Қувадаги боғ ва Фарғонадаги 300 гектарлик анорзорлар мана шу хўжаликка қарашли. Шу боис Президентимиз Фарғонага келсалар, анорчилик ҳақида сўз очилса Мастура опани, у бошлиқ жамоадаги бир -биридан билимдон аёлларни сўрайдилар. Бу аҳил жамоанинг ютуқлари айни чоғда яна тилга тушмоқда. Чунки Ўзбекистон анор экпорт қилиш борасида қуваликларга суянади, улар етиштирган маҳсулот шу пайтгача уялтириб қўймаган. Мастура опа эса катта ниятларни кўзлаб меҳнат қилмоқда.\n-Хўжалигимизда энг сара, юқори навли анорлар парвариш қилинмоқда. Олимлар билан узвий алоқа ўрнатганмиз. Селекция ишлари ҳам намунали йўлга қўйилган. Қувончли жиҳати шундаки, бундан икки йил илгари Президентимизнинг Фарғона келишлари бизга катта қанот бағишлади. Фарғона Давлат университетида анорчилик йўналиши очилди ва айни пайтда бу бўлимда 64 нафар талабалар ўқияпти,- дейди Мастура Сайфуллаева. – Албатта малакали мутахассис тайёрлаш осон эмас. Бунинг учун назария ва амалиёт уйғунлиги таъминланган бўлиши лозим. Университет раҳбарлари бу масалага катта эътибор қаратишган ва биз ҳам баҳоли қудрат ёшларни анорчилик сирларини мукаммал эгаллашларига харакат қиляпмиз. Бундан ташқари Қувада томорқаларда ҳам анор етиштириш кенгайиб бораяпти.\nҚаҳрамонимиз Қуванинг Толмозор қишлоғидан, анорчиликка жуда эрта меҳр қўйган. Унинг қиёқасига қараб бу аёл оила ташвишларидан ортиб катта бир хўжаликни қандай эплаяпти экан-а, дейсиз. У бир боғлар айланинг, ишини кузатинг, ана шунда биласизки, Мастура опа анорчилик учун туғилган, шу боғлар маликаси. Меҳрию муҳаббати билан қуваликлар юрагидан жой олгани ҳам бор гап. Ахир ғайрату шижоат ҳар қандай жойда қадр топади-да. Опамиз доимо хуш кайфиятда, айниқса анорлар ҳақида гап очилиб кетса,соатлаб гапириши мумкин у. 1979 йил Шароф Рашидов Қувага келганларида биринчи анор кўчатини экканини, ундан сўнг бу анъанага айланганини айтади. Бу дунёда ниҳол ўтқазган, боғ яратган одам жаннати бўлишини, эзгулик орқали ўзига ҳайкал қўйиширни ҳам таъкидлайди.\n-Ниҳол экмоқ, уни улғайтириб мевага, рисқ –насибага айлантирмоқ том маънода бахту омад,- дейди Мастура опа.- Аслида эзгуликка хизмат қилиш дегани шу эмасми? Шунинг учун ҳар гал янги кўчатзорлар барча этишни бошлаганда Аллоҳни тилга оламиз. Умримизга умр, қўшсин, ўзимиз экан дарахтлар мевасидан барча баҳраманд бўлсин, дея холис ниятлар қиламиз. Яна бир гапни айтиб ўтай. Президентимизнинг ҳар гал Фарғонага келишлари одамларни беҳад руҳлантириб юборади. Бу гал шундай бўлди. Тадбиркорлару қишлқо хўжалиги ходимлари фаоллигига юқори баҳо бердилар. Айниқса ҳар бир туман, ҳар бир худуд бўйича ҳукумат қарорлари қабул қилиши жуда муҳим эканлигини айтганлари барчамизга маъқул келди. Ахир Қуванинг шарт- шароити билан Ёзёвон ерларини ўртасида катта фарқ бор. Бу икки худудда ишчи кучи, ер шароити турлича. Иккови учун ҳам бир хил хулоса бериш ўзини оқламаслиги тайин. Ана шу маънода юртбошимизнинг айтганлари бизга жуда маъсул келди. Давлатимиз раҳбарининг эъ иборларидан бир соҳа четда қолмади. Юртимизда ҳалол меҳнат билан қадр топаётган кишилар давлат назарида эканлиги ҳам қувончарли. Шундай бўлгач, юртимизнинг шон-шуҳрати келгусида янада бардавом бўлади. Бунга асло шубҳа йўқ.


«Фукусима»да «радиоактив» сувни океанга ташланишига қўшни мамлакатлар ва балиқчилар қарши чиқишди\nЯпония вайрон қилинган Фукусима атом электр станциясидан миллион тоннадан зиёд ифлосланган сувни океанга тўкади, дея хабар беради сешанба куни ҳукумат. Қарорга қўшнилар, жумладан Жанубий Корея ва мамлакат балиқчилик саноати қарши.\nБиринчи сув оқими тахминан икки йил ичида содир бўлади, бу Токио электр станциясининг операторига зарарли изотопларни олиб ташлаш, инфратузилмани қуриш ва тартибга солишга рухсат олиш учун сувни фильтрлашни бошлашга вақт беради.\nЯпония 2011 йилги зилзила ва цунамидан зарар кўрганидан сўнг станцияни комплекс равишда йўқ қилишни давом эттириш учун сувни тўкиб юбориш зарурлигини таъкидлаб, фильтрланган сув одатда бутун дунёдаги атом электр станцияларидан чиқарилишини таъкидлади.\nТахминан 1,3 миллион тонна ифлосланган сув — 500 га яқин Олимпия сузиш ҳавзалари — Фукусима заводидаги улкан сув омборларида сақланади ва ҳар йили давлатга 100 миллиард енага (912,66 миллион доллар) тушади.\n«Белгиланган меъёрий стандартларга қатъий риоя қилиш асосида биз океанга чиқишни танлаймиз», дейилади ҳукумат баёнотида.\nБаёнотда таъкидланишича, лойиҳани амалга ошириш учун ўнлаб йиллар керак бўлади.\nТабиий офатдан кейин ифлосланган сувни океанга тушириш тўғрисидаги қарор Токиода бўлиб ўтадиган кейинга қолдирилган Олимпия ўйинларидан тахминан уч ой олдин қабул қилинган ва баъзи тадбирлар вайрон бўлган заводдан атиги 60 километр узоқликда режалаштирилган. Япониянинг собиқ вазири Синдзо Абе 2013 йилда Халқаро Олимпия Қўмитасини ўйинларга тайёргарлик жараёнида «Фукусима» Токиога ҳеч қачон зарар етказмайди «деб ишонтирган.\nЯпония изотопларни олиб ташлаш учун ифлосланган сувни фильтрлашни режалаштирмоқда, фақат сувдан ажратиш қийин бўлган тритий — водороднинг радиоактив изотопи. Кейин сув тритий даражаси океанга ташланишидан олдин норматив чегараларидан пастга тушгунча суюлтирилади.\nТритий нисбатан зарарсиз ҳисобланади, чунки у инсон терисига кириб бориш учун етарли энергия чиқармайди ва дунёдаги бошқа ядро заводлари одатда паст изотопли сувни океанга қуяди.\nҚўшма Штатлар Япония Халқаро Атом Энергияси Агентлиги билан ушбу иншоотни бошқариш бўйича ўн йил олдин учта реакторда содир бўлган автоҳалокатдан бери яқиндан ҳамкорлик қилаётганини таъкидлади.\n«Ушбу ноёб ва қийин вазиятда Япония вариантларни ва оқибатларни тарозига қўйди, қарорида шаффоф ва умумий қабул қилинган ядро хавфсизлиги стандартларига мос келадиган ёндашувни қабул қилди», дейилади АҚШ Давлат департаменти баёнотида.\nБироқ, демпинг режасининг мухолифлари тритий ва бошқа ифлослантирувчи моддаларнинг потенциал даражасидан хавотирда қолишмоқда.\nЖанубий Корея «ушбу қарор одамларимиз ва атроф-муҳит хавфсизлигига бевосита ёки билвосита таъсир кўрсатиши мумкинлигидан жиддий хавотирда» эканлигини билдирди. Ташқи ишлар вазири Японияни режалаштирилган сув чиқариш тўғрисида кўпроқ маълумот беришга чақирди ва ўзининг радиологик ўлчовлари ва мониторингини кучайтириши кераклигини айтди.\n«Агар Япония етарлича маслаҳатлашмасдан ифлосланган сувни чиқаришга қарор қилса, рози бўлиш қийин бўлади», дейилади ҳукумат баёнотида.\nХитой ва Тайван ҳам хавотир билдирди.\nФукусима балиқчилар касаба уюшмалари ҳукуматни бир неча йиллардан буён сувни бу тармоқ учун «ҳалокатли оқибатларга олиб келиши»ни таъкидлаб, сув чиқармасликка чақирмоқда. 2014 йилги Scientific American мақоласида тритиумни танага қабул қилиш саратон хавфини ошириши мумкинлиги, баъзи мутахассислар эса бошқа ифлослантирувчи моддалар ҳақида ташвишланаётгани ҳақида хабар берилган.\n«Мен тритийсиз радиоактив ифлослантирувчи моддалардан ҳали ҳам юқори даражада сақланиб келаётган танклардан хавотирдаман», дейди Кен Бесселер, Массачусетс штатидаги Вудс Холл Океанография институтининг катта ходими.\n«Бу бошқа барча ифлослантирувчи моддалар тритийга қараганда соғлиқ учун катта хавф туғдиради ва денгиз маҳсулотлари ва чўкиндиларда тезроқ тўпланиб қолади», деб қўшимча қилди Фукусима атрофидаги сувларни ўрганган Бесселер.


Сохта фото суратлар эмасмикан? — Зикр аҳлидан сўранг\nСаволлар › Мавзу: Турли саволлар › Сохта фото суратлар эмасмикан?\nRAVSHANALI IBN NURALI сўради 11 ой аввал\nАссалому алайкум! Аллоҳ табарока ва таоло қилаётган ҳайрли ишларингизга барокат ато этсин. Саволим шуки, бугунги кунга кeлиб интeрнeт қидирув хизматлари жуда оммалашган, мeн ҳам улардан доимий тарзда фойдаланиб кeламан. Гооглe га Аллоҳнинг Мўжизалари дeя қидирув бeрганимда жуда ҳам кўплаб инсон ақлини шошириб қўядиган фотолар чиқади. Аллоҳни зикр қилаётган булут, яъни булут самода шундай жойлашганки худди араб ёзувидаги АЛЛОҲ сўзининг ўзгинаси ва худди шу ҳолатнинг бошқачароқ вариантини дарахтлар тузилишида кўришимиз мумкин. Отамга кўрсатсам улар «Биз Аллоҳга шундоқ ҳам иймон кeлтирамиз, бундай шубҳали фотоларга ўрин йўқ назаримда» дeган жавобни қилдилар. Саволим шундан иборатки бундай фотолар ростдан ҳам Аллоҳ таолонинг қудратими ёки бандалари томонидан қилинган сохта фотоларми ёки отамнинг юқоридаги сўзлари ўринлими?\nسَنُرِيهِمْ آيَاتِنَا فِي الْآفَاقِ وَفِي أَنفُسِهِمْ حَتَّى يَتَبَيَّنَ لَهُمْ أَنَّهُ الْحَقُّ أَوَلَمْ يَكْفِ بِرَبِّكَ أَنَّهُ عَلَى كُلِّ شَيْءٍ شَهِيدٌ۝\nУшбу оятда Аллоҳ таоло бундан ўн беш аср илгари одамларга уфқлардаги ўз оят – белгиларини кўрсатиб, Қуръони Каримнинг ҳақлигини равшан этишни ваъда бермоқда. Аллоҳнинг ваъдаси ҳақ. Аллоҳ ваъдасига вафо қилади.\n«Уларга ҳам уфқлардаги, ҳам ўзларидаги оят(белги)ларимизни яқинда кўрсатамиз. Токи, уларга унинг ҳақлиги равшан бўлсин».\nДарҳақиқат, ўтган давр ичида Аллоҳ таоло одамларга уфқларда, теварак-атрофларда кўплаб ажойиботларни англатиб қўйдики, ўша белгиларни ўрганган одамлар Қуръоннинг ҳақ илоҳий Китоб эканини тан олиб, мусулмон бўлмоқдалар. Ершунос, осмоншунос, табиатшунос, ҳайвоншунос ва бошқа турли соҳа олимлари Аллоҳнинг уфқлардаги оят-белгиларини ўрганиб, Аллоҳ таолога иймон келтирмоқдалар.\nШунингдек, инсоннинг ўзини ўрганган олимлар ҳам Қуръонни тан олмоқдалар. Ҳолбуки,\n«Роббинг ҳар бир нарсага шоҳид экани кифоя қилмасмиди?!»\nАллоҳ таолонинг ҳар бир каттаю кичик нарсага гувоҳ экани кифоя қилмасмидики, уларга оятларни кўрсатиш лозим бўлди?! («Тафсири ҳилол» китобидан).\nАтрофдаги Аллоҳнинг яратган халқларидан ибрат олиш бор. Фақат турли расмларга берилиб кетмаслик керак. Чунки, кўпинча бу каби ҳолатларни ёлғонлиги кейинроқ билиниб қоляпти. Валлоҳу аълам!


O‘zLiDeP ўз бизнесини бошламоқчи бўлган мирзаободлик ёшлар учун саёҳат уюштирди | O'zLiDeP\nO‘zLiDeP ўз бизнесини бошламоқчи бўлган мирзаободлик ёшлар учун саёҳат уюштирди\nO‘zLiDeP Мирзаобод туман Кенгаши Мирзаобод қурилиш ва уй-жой коммунал хўжалиги касб-ҳунар коллежи ўқувчилари учун йирик ишлаб чиқариш корхоналарига саёҳат уюштирди.\nДастлаб ёшлар Гулистон шаҳридаги “Бек” бирлашмасига қарашли текстил корхонасига борди.\nТашриф чоғида ёшлар ишлаб чиқариш ва маҳсулотларни экспортга тайёрлаш жараёни ҳамда ишчи-ходимлар учун яратилган шарт-шароитлар, қулайликлар билан танишди.\nКорхона раҳбарининг айтишича, корхона асосан текстил маҳсулотлари, хусусан, эркаклар, аёллар ва болалар учун мавсумий кийим-кечаклар ишлаб чиқарилади. Корхонада эса 800 нафарга яқин ишчи-ходим меҳнат қилади.\n–Ушбу саёҳатдан кўзланган мақсад – ёшларни тадбиркорлик субъектларидаги бўш иш ўринлари билан таништириш ва уларда тадбиркорлик кўникмасини шакллантиришдан иборат эди, – дейди O‘zLiDeP Мирзаобод туман Кенгаши аппарат раҳбари Хабибулла Сулайманов. – Шу боис, саёҳат давомида иштирокчиларга ишлаб чиқариш ва хизмат кўрсатиш, тадбиркорлик фаолиятини юритиш йўл-йўриқлари ҳақида кенгроқ маълумотлар беришга ҳаракат қилдик.\nКейинги манзил Мирзаобод туманидаги “Bek cluster” МЧЖга қарашли иссиқхона бўлди.\nШу куни мазкур кластер майдонида вилоятдаги хусусий корхоналар томонидан ишлаб чиқарилган маҳсулотлар кўргазмаси бўлиб ўтди. Кўргазмада намойиш этилган текстил маҳсулотлари, қуёнчилик, паррандачилик маҳсулотлари эса ёшларда катта қизиқиш уйғотди.


Экология сиёсатини ўзгартирган қиз » Ўзбекистон янгиликлари – Zamin.uz\nЭкология сиёсатини ўзгартирган қиз\n29 сентябрь 2019, 12:23\nThe Bloomberg ахборот нашри 16 ёшли Грета Тунбергнинг БМТда чиқиши ортидан катта сиёсат саҳнасида ёш экология ҳимоячиси нутқи қандай акс садо бергани ҳақида мақола чоп этди.\nСент-Люси раҳбари «Грета бизни асосли равишда танқид қилди, биз шунга арзиймиз», деб фикр билдирди. Трамп кутилмаганда саммитда пайдо бўлди, Рим папаси эса саммит иштирокчиларига видеомурожаат йўллади.\nДушанба куни дунё раҳбарлари ва йирик компаниялар эгалари БМТ саммитида тўпланиб, ишончни оқламаша олмаётганини эътироф этди.\n16 ёшли швециялик Грета Тунберг «Сизлар қуруқ ваъдаларингиз билан менинг болалигим ва орзуларимни ўғирладингиз. Қандай журъат қиляпсиз?!», деб нутқ сўзлади.\nҲеч ким унга қарши чиқа олмади. Аксинча, кўпчилик унинг нутқини олқишлади.\nДушанба куни БМТ Бош ассамблеясининг икки ҳафталик саммити билан ёнма-ён равишда БМТ иқлимий ҳаракати саммитида бош котиб Антонио Гуттериш дунё раҳбарларини парник газлари чиқарилишини чеклашга ва сайёрамиздаги иссиқлик даражаси кўтарилишининг олдини олишга жиддийроқ ёндашиб, мажбуриятлар олишга чақирди. Саммитда вақти-вақти билан Германия канцлери Ангела Меркель, Франция президенти Эммануэль Макрон, Ҳиндистон бош вазири Нарендра Модиларнинг айбдорлик оҳангидаги иродлари янгради. Кутилмаганда бу ерга Трамп ҳам келди, аммо сўзга чиқмади.\nДавлатлар ва компаниялар дунё иқлими исишига қарши миллиардлаб доллар сарфлашга тайёр эканини билдирди, аммо ҳеч ким амалга ошираётган ишидан ташқари мажбурият олишни истамади.\nДунё иқлими исишига энг катта таъсир ўтказаётган АҚШ ва Хитой раҳбарларининг бу саммитда чиқиш қилмагани яққол кўзга ташланди.\nСобиқ давлат котиби Жон Керри «Бирор-бир мамлакат ўз ишини қилмаяпти. Фарзандларимиз кўчага чиқиб, бизга танбеҳ беришга уринаётгани бежиз эмас» деди.\nДушанбадаги иқлим саммити асосий жиҳатлари.\nСаммит арафасида Антонио Гуттериш давлат бошлиқларида муаммони кечиктириб бўлмаслик ҳиссини уйғотишга уринди. Давлат бошлиқларини аср охирига бориб сайёра 3 даража ҳароратга исиши борасида огоҳлантирди. Қайғули маълумотларга қарамай, давлат раҳбарлари ҳали кеч эмаслигини, муамонинг олдини олиш мумкинлигини таъкидлади.\nТрампнинг кутилмаган ташрифи\nКутилмаганда Дональд Трамп Майкл Пенс ва Майк Помпео ҳамда маъмурият бошлиғи вазифасини бажараётган М. Малвайни билан саммитга ташриф буюрди. У Гретанинг чиқишини тинглади.\nИқлим ўзгариши борасида ўз ҳиссасини қўшаётганини кўрсатиш мақсадида якшанба куни иқлим тўғрисидаги тадбирни бойкот қилмоқчи эмаслигини билдириб, Хьюстондаги тошқин борасидаги брифингда ўзининг иқлим борасидаги муаммолардан хавотирда эканини билдиришга ҳаракат қилди. Трамп унда кибр йўқлиги, жуда бандлигини, тошқинлар ва иқлимий ўзгаришлардан хавотирда эканини таъкидлади.\nАммо бу Трамп танқидчиларини тўхтата олмади. Трампни бундан олдин ҳам 2017 йилда Париж битимидан чиққани учун танқид қилишган.\nКалифорния губернатори Гевин Ньюсом «иқлим масаласида президентимизнинг менсимаслик муносабати бизга келажакда қандай таъсир қилишини билмайман. Менинг қанотларим синди», деганди.\nХитой ташқи ишлари вазири Ван И «дунё АҚШсиз ҳам иқлим ўзгаришига қарши курашиши мумкин»лигини айтди.\nВашингтон губернатори Жей Инсли «ҳеч бир мамлакат иқлим ўзгаришларини рад этаётган Трамп ортидан қоядан сакрамайди», деб таъкидлади.\n3,5 йилга орқага қадам ташлашдан кейин Россия президенти Париж битимини тасдиқлашга қарор қилди. Бу қарор кўпроқ иқлимий ўзгаришларга қўшилишдан кўра геосиёсий дипломатия ва иқтисодий манфаатдорликдай кўринди. Франция раҳбари бу қарорни «кутилмаган совға» деб атади.\nБМТ саммити иштирокчилари иқлимий ўзгаришларни муҳокама қилаётган бир пайтда Вашингтон кўчаларида иқлимий сиёсат тарафдорларининг намойишлари давом этди. Экотадбир фаоллари «Ҳаёт учун қўзғал!», «Ҳақиқатни сўзла!» шиорлари билан кўча ҳаракатини тўсиб қўйди.\nГермания ва Британия ҳаракатни кучайтиради\nГермания иқлимий ўзгаришларга қарши курашда ривожланаётган мамлакатларга 4,4 миллиард доллар ажратишга ваъда берди. Бу аввалги ваъда қилинган маблағдан икки баробар кўпдир. Меркель бу муаммони биргаликда ҳали қилиш кераклигини ва мауммони саноати ривожланган мамлакатлар келтириб чиқарганини алоҳида қайд этди.\nБуюк Британия бош вазири Борис Жонсон иқлимий ўзгаришларга қарши курашиш учун ривожланаётган мамлакатларга молиявий ёрдам дастурини беш йил мобайнида 14,4 миллиард долларга етказишга ваъда берди. Олдинги мажбурият 7,2 миллиард долларга тенг эди.\nКорпорациялар қайта тикланадиган энергия воситаларини сотиб олиш ва углерод чиқаришни камайтиришга кўплаб ваъдалар берди. Amazon компанияси 2040 йилгача маҳсулотларни етказиш учун 100 минг электромобилга буюртма беришни ваъда қилди.\nGoogle компанияси қайта тикланадиган энергия воситаларини катта ҳажмда сотиб олишини таъкидлади.\nЭлектр жиҳозлар ишлаб чиқарувчи энг йирик Schneider Electrics компанияси 2025 йилгача углероддан фойдаланишни 0 фоизгача туширишни баён қилди.\n13 та энг йирик нефть-газ соҳасида фаолият юритадиган компаниялар иссиқлик газини ушлаб қолувчи технологиялар учун энг йирик сармоя киритишларини маълум қилди.\nБМТ бош котиби 77 давлат шундай улкан ваъдалар билан ташаббус кўрсатгани иқлимий ўзгаришларга қарши курашда тараққиёт эканлигини айтди. У барчани яшил иқтисодиётга ўтишга даъват этди.\nЯнгиликлар » Дунё » Экология сиёсатини ўзгартирган қиз\n23:15 Трамп G20 саммитида ўзи билан учрашадиган давлат раҳбарларини "ёқимтой йигитлар" деб атади


Рамазон – ғанимат дамлар » Тавҳид\n1,133 марта ўқилган\nРамазон ойини ажр ва фойдаларга эришадиган мавсум қилган зот – Аллоҳга ҳамдлар, нажот ва ҳидоят элчиси бўлган пайғамбаримизга салавот ва салом бўлсин. Ва у кишининг оилаларига, асҳобларига ва уларга шоду-ҳуррамлик Кунигача яхшилик билан эргашган зотларга ҳам саломлар бўлсин.\nБу сўзимни сизга бир дўст сифатида, сизга фақат яхшиликни илиниб тақдим этаман ва сизга муваффақият ва зафар ёр бўлишини умид этаман. Бу сўзларимни бир насиҳат деб қабул қилгайсиз. Сўзларимни диққат билан тингланг ва калималарим учун қалбингизни очинг. Сизга насиҳат қилаётганни айбу нуқсонларига боқманг, балки, нимага чақириб насиҳат этаётганига боқинг. Агар хайрли бўлса қабул қилинг, агар ундоқ бўлмаса, мен сизга вакил, қўриқчи эмасман.\nСуюкли дўстим, ўзингиз учун Рамазон ойига қандай тайёргарлик кўрдингиз? Бу шундай улуғ ойки, унда жаннат эшиклари очилади, жаҳанам эшиклари қулфланади, шайтонлар кишанланади ва мана шу қутлуғ ойда Аллоҳ таоло солиҳ бандаларини дўзахдан озод этади.\nУнда тавба қилишга азм этдингизми?\nУнда Аллоҳга қайтишга ва инобат-бўйсунишга қарор қилдингизми?\nУнда жамики маъсият ва мункаротлардан халос бўлишга ва еру осмонлар Роббисига қиладиган ибодатларингизда ҳаётингизнинг янги саҳифасини очмоққа ният қилдингизми?\nУ ойда қилажак кундалик ибодатларингизни режасини тузиб қўйдингизми?\nУ улуғ ойнинг кунлари-ю тунларини нима билан қарши олмоқчисиз?\nБу саволларнинг барчасига ростгуйлик ва очиқкўнгиллик билан ижобат қилмоқ лозим, токи тоат ва ибодатларимиз суст бўлиб, бу ой кириб, чиқиб кетиб қолиб, шундай улуғ ва фазилатли ойнинг кунлари ва соатларини ҳавода тўзгиган чанг каби бекорга зое қилиб қўймайлик.\nДўстим! Ишингизни тавба билан бошланг деб, сизни қийин аҳволга солмоқчи эмасман, балки айтмоқчиманки, тавба йўлнинг аввали ва ниҳоясидир. У шундай манзилатки, Аллоҳ сари йўл тутувчилар ўзларини барча сафар ва ҳижратларида унда маҳкам ўрнашадилар. Демак, тавба – кўпчилик одамлар гумон қилганидек фақат осийлар ва адашганларнинггина тутадиган манзили эмас. Тавба қилувчиларнинг саййиди ва обидларнинг имоми бўлган зот- Расулуллоҳ саллолоҳу алайҳи васаллам: «Эй инсонлар! Аллоҳга тавба қилинглар, зеро мен бир кунда етмиш марта тавба қиламан» деб марҳамат қилганлар (Муслим ривояти).\nАллоҳ таоло бандаларини тавбага чақирган чоғда уларни иймон сифати билан хослаб нидо қилган:\n«Барчангиз Аллоҳга тавба қилингиз эй мўминлар! Шояд (шунда) иқболли бўлсангизлар» (Нур: 31). Барчамизда гуноҳлар, хато-камчиликлар етарли. Ёки хато қилмаган ким бор? Ёки гуноҳ қилмаган ким бор? Ёки ичимизда осийлик қилмаган ким бор?\nАллоҳ субҳанаҳу ва таоло гуноҳларни кечирувчи бўлган зотдир, кундузи қилинган гуноҳларни кечириш учун тунда, тунда қилинган гуноҳларни кечириш учун кундузи қўлини очиб туради. У зот тавба қилувчиларнинг тавбасини, осий-гуноҳкорларнинг надоматини эшитиб шод бўлади. Шунинг учун ҳам мағриб тарафида кенглиги етмиш йиллик масофада бўлган бир улкан эшик қилганки, бу эшик токи қуёш ўзининг ботадиган тарафидан чиққунига қадар, яъни қиёматгача очиқ туради (Термизий ривояти, ҳасан, саҳиҳ ҳадис).\nДўстим сизга айтсам, тавба жуда осон, енгил иш, машаққатли, серзахмат эмас. У тийилиш, надомат ва азму-қарордир. Гуноҳлар ва ёмонликлардан тийилиш, ўтган гуноҳларни эътироф этиб, надомат чекиш ва келажакда ўша гуноҳларга қайтмасликка қатъий азму-қарор қилишдир.\nДўстим! Агар ўтган гуноҳларга надомат, келажакда уларни такрорламасликка қарор қилган бўлсангиз, у ҳолда сиз турмушингизга диққат-эътибор қилишингиз, келажак билан ўтмиш орасида турганингизни хис қилишингиз ва ҳозирги дамларингизни ислоҳ этишингиз лозим бўлади. Аниқки, сиз бу вақтни зое қилсангиз, саодатингиз ва нажотингизни зое қилган бўласиз. Агар умрни ғанимат билиб, вақтга эътиборли бўлсангиз, албатта, лаззат, роҳат ва неъматларга мушарраф бўлурсиз.\nИмом ибн Қоййим Жавзийя айтган эканлар: «Кўпчилик одамлар умрларини нимага сарф этаётганларига қарадим. Узун тунлари фойдасиз гаплар ёки бефойда китобларни ўқиш, кунлари эса уйқую ғафлат билан ўтмоқда. Кундузлари ё Дажла бўйида ёки бозорларда ўтади!!! Уларни кемада гаплашиб, кетиб бораётган кишиларга ўхшатдим. Уларда хайр-яхшилик йўқдир. Яна мавжудликни маъносини фаҳмлаган камчилик, нодир инсонларни ҳам учратдимки, улар амал мавсумларида ўтиб кетмасдан илгари шошилиш керак бўлган вақтларни ғанимат билиб, сафарга озуқа жамлаш, тайёргарлик ҳаракатида шошилиб юрибдилар…» Яна айтадиларки: «Инсон ўз умрининг шарафини, вақтининг қадрини билиши лозим. Унинг бир лаҳзасини ҳам беҳудага совурмаслик, сўз ва ишнинг энг афзалини муқаддам қўйиши керак». Салафлардан бирининг ҳузурига ўлим тўшагида ётганда зиёратчилар кирганида уни намоз ўқиётган ҳолда топдилар. Уни ўзини кўп уринтирмасликка чақирганларида: «Ҳали-замон амалларим саҳифалари ёпиладиган бўлаяптику ахир!!!» деган эди.\nАгар инсон дурустроқ уйлаб кўрса, ҳар қанча жидду-жаҳд қилмасин унинг ниҳояси бор. Ўлим уни амал қилишдан узиб қўяди. Қилган яхши амалларининг ажригина ўлимидан сўнг давом этиб туради.\nСалафларимизнинг ибодатдаги тиришқоқликлари\nДўстим, қуйидаги мисоллар салафи киромларимиз Аллоҳ таолонинг ибодатида кўрсатган тиришқоқликларининг эркин намуналаридир. Шоядки, уларнинг ҳаётларига назар солиб, у зотлардан ибодатларда мустаҳкам бўлиш ва олийҳимматлик каби сифатлардан ўзингиз учун бироз мерос олсангиз:\n* Пайғамбаримиз саллаллоҳу алайҳи ва саллам намозларида узоқ турганлари сабабли оёқлари шишиб кетарди. Бунчалик уринишни «Ахир шукр қилувчи бандалардан бўлмайинми?» дея изоҳлардилар (Муттафақун алайҳ).\n* Абу Бакр розияллоҳу анҳу хусусан намоз ва Қуръон тиловатида жуда кўп йиғлар эдилар.\n* Умар розияллоҳу анҳунинг ёноқларида кўп кўз ёш тўкишнинг аломати бўлган қора чизиқлар бор эди.\n* Усмон розияллоҳу анҳу Қуръони каримни бир ракъатда ўқиб тугатган вақтлари ҳам бўлган.\n* Али розияллоҳу анҳу меҳробда намоз ўқир эканлар, соқоллари кўз ёшидан ҳўл бўлиб кетарди ва «Эй мени чалғитган ва ғурур-ҳаддан ошишга чақирган дунё, сен уч талоқсан, сенга қайтиш йўқдир!» дер эдилар.\n* Қатода ҳар етти кунда Қуръонни хатм қилар эдилар, Рамазонда эса ҳар уч кунда, охирги ўн кунликда эса ҳар куни ўқиб, хатм қилар эдилар.\n* Суфён Саврий қўрқувдан қон йиғлар эдилар.\n* Саид ибн Мусаййиб масжидни ўзларига лозим тутган, қирқ йил давомида бирор марта жамоат намозини қолдирмаган эдилар.\nРамазон – фурсат ғанимат\nСуюкли дўстим! Ўзингизга маълум, дунё тожирлари мол-дунё жамғаришда ҳеч бир фурсатни қўлдан бермай тиришиб ҳаракат қиладилар. Катта фойда, мўмай даромад келтириши мумкин бўлган ҳар қандай йўлдан фойдаланишади.\nНима учун сиз Аллоҳ билан тижорат, олди-сотти қилмайсиз? У зотнинг берадиган улкан савобларию катта мукофотларига ноил бўлиш учун тоат-ибодатларга, амали солиҳларга шошиб-ўзмайсиз?\nРамазон, бу-шошилувчилар унга шошадиган, тақводорлар унга ҳозирлик кўрадиган, сергак, уйғоқ одамлар ундан ғофил қолишмайдиган улкан бир фурсатдир. У қалби ёмонликлардан саломат бўлган, аъзолари тўғри йўл-истиқоматда мустаҳкам бўлган ва унга зарарли бўлган ёки фойдаси бўлмаган нарсалар билан вақтини зое этмаган кишилар учун гуноҳлар мағфират қилинадиган, жаннатга эришиладиган, дўзахдан нажот топиладиган ойдир.\nДўстим, шу ўринда сизга бу ойнинг вақтларини ғанимат билиб, солиҳ амаллар билан кечиришга ёрдам берадиган бир неча ишларни маслаҳат берамиз:\n1. Рамазон рўзаси – одат эмас ибодатдир\nРасулуллоҳ соллаллоҳу алайҳи ва саллам: «Кимки Рамазон рўзасини (унинг фарзлигига) иймон билан, унга бериладиган савобни умид қилиб тутса, ўтган гуноҳлари кечирилади» деб марҳамат қилганлар (Имом Бухорий ва Муслим ривоятлари). Бу ҳадисдаги «Савобни умид қилган ҳолида» нинг маъноси эса, «Аллоҳдангина савоб умид этиб, риё ва сумъадан холи, мол-дунё мақсадида бўлмаган ҳолда» демакдир.\n2. Рамазон – шукри адо қилиниши лозим бўлган неъматдир\nДўстим Рамазон келишидан илгари ўлим етган инсонлар ҳақида ўйлаб кўринг. Уларнинг амаллари тўхтади, саҳифалари ёпилди. Энди улар оз бўлсада ҳасанот ёки хайрли иш қила олмайдилар. Сиз эса, Аллоҳ умрингизни узайтириб, бу улуғ ойга етиб келдингизми, энди мана бу савоб ва ажрларни жамлашга ҳаракат қилинг. Булар – Аллоҳга қасамки, етказгани учун Аллоҳга ҳамду сано айтиш керак бўлган ва шукр қилиш вожиб бўлган улкан неъматдир.\n3. Уйқу ва бедорлик\nДўстим, агар сиз Рамазон кундузларини уйқу, кечаларини ўйин-кулги билан бедорликда ўтказадиган бўлсангиз у ҳолда, рўзадорлик ва ибодатларда қоим бўлганлик савобидан маҳрум бўлиб қоласиз ва бу ойдан қўлларингиз бўш ҳолда чиқасиз. Аллоҳга қасам, бу ой саноқли кунлар ва фазилатли кечалардир. Бу кунларда, Аллоҳ сизни раҳм қилур, эртага сизни лаззат ва неъматларга элтувчи бўлган тоат-ибодатларда тиришинг. Бу ой кириб келсада, ғафлатда юришдан сақланинг. Расулуллоҳ соллаллоҳу алайҳи ва саллам: «Рамазонга кириб, ундан гуноҳлари мағфират қилинмасдан чиққан кишининг бурни ерга ишқалсин» дедилар (Термизий ва Ҳоким ривояти).\n4. Рамазон – Қуръон тиловати ойи\nРамазон – Қуръон ойи. Салафлар Рамазон кириши билан Қуръон тиловатига қаттиқ берилишар, уни бошқа барча ибодатлардан кўра аввалги ўринга қўяр эдилар. Ривоят қилинишича, уларнинг баъзилари бу ойда ҳар куни Қуръонни хатм қилиб, ўқиб чиқар эди. Сиз ҳам бу ойда тиловат қоидаларига имкон қадар риоя қилиб, тадаббур, тартил ва хушуъ билан Қуръон тиловатига бел боғланг.\n5. Қиёмул-лайл – тунги ибодат\nТунги намозларни адо қилиш Рамазондан бошқа ойларда суннати муаккада бўлиб, Рамазонда эса янада таъкидлангандир. Бу масжидларда адо қилинадиган таровеҳ намозлари бўлиб, унга диққат қилмоқ ва имом билан бирга охирига етказмоқ лозимдир. Расулуллоҳ соллаллоҳу алайҳи ва саллам: «Кимки имоми билан то у намозини тугатгунича намозда бирга қоим бўлса, туни билан намоз ўқигандек ёзилади» деб марҳамат қилганлар (Сунан соҳиблари ривоят қилганлар. Термизий саҳиҳ санаганлар).\nРамазонда садақа қилиш бошқа ойлардан кўра фазилати ва савоби кўпроқдир. Расулуллоҳ соллаллоҳу алайҳи ва саллам Рамазон кирса жуда ҳам кўп садақалар қилар, янада сахий, мурувватли бўлиб кетар эдилар. Бу ойда садақалар қилишга, ўзингизда бор нарсалардан бошқаларга инфоқ- эхсон қилишга қаттиқ интилинг.\nШунингдек, рўзадорларни таомлантириш, фақир ва мискинларга ифторликлар бериш каби ишларга ҳарис бўлинг. Расулуллоҳ соллаллоҳу алайҳи ва саллам: «Ким рўзадорни таомлантирса, унинг топган ажри мисоличалик ажру-савобга эришади» деб марҳамат қилдилар.\n8. Масжидларга қатнаш\nЕр юзидаги энг яхши жойлар масжидлардир. Намозларни масжидда жамоат билан адо қилишга ҳаракат қилинг. Намозларни адо қилгандан сўнг, кейинги намозларни кутинг. Нафл ибодатлардан бирортасини қолдирмай адо қилишга интилинг. Чунки нафл ибодатлар, фарз амаллардаги камчиликларни тўлдиради ва Аллоҳнинг муҳаббатига эриштиради. Аллоҳ таоло ҳадиси қудсийда марҳамат қилади: «Бандам менга нафл ибодатлар ила қурбат-яқинлик ҳосил қилиб борар экан, Мен уни яхши кўриб қоламан» (Бухорий ривояти).\nАзиз дўстим, охирги ўн кунликда ибодатлардаги тиришқоқлигингиз ўтган кунлардан кўра кучлироқ бўлишига ҳаракат қилинг. Расулуллоҳ соллаллоҳу алайҳи ва саллам охирги ўн кунлик бошланса, ўзлари кечалари ибодатлар билан бедор бўлар ва аҳли-оилаларини ҳам шунга тарғиб қилиб уйғотар эдилар (Муттафақун алайҳ).\n10. Лайлатул-қадр – қадр кечаси\nҚадр кечасини Рамазоннинг охирги ўн кечасидан изланг. Хусусан, унинг тоқ кечаларидан қидиринг. У тунларни намозда қоимлик, Қуръон тиловати, зикр, дуо ва бундан бошқа ибодатлар ила ўтказинг. Чунки у кечада қилинган ибодатнинг савоби, қадр кечаси бўлмаган минг ойда қилинган ибодатнинг савобидан яхши.\nАллоҳ таоло ҳаром қилган нарсаларга қарашдан кўзни сақлаш, кам амал қилинадиган ибодатдир. Нима учун бу улкан ибодатни тирилтириб, амалга оширишга ҳаракат қилмайсиз?\nБарча ҳолатларингизда Аллоҳни эсловчи зокир бўлинг. Аллоҳни зикр этувчилар шак-шубҳасиз дунёю охиратда нажот топувчи кишилардир.\nДуо ибодатдир. Бу банданинг Роббисига барча ҳолатларида доимо муҳтожлиги ва фақирлигига далилдир. Аллоҳ таоло ушбу оятда дуони ибодат деб номлаган:\n«(Эй инсонлар), Парвардигорларингиз: «Менга дуо-илтижо қилинглар! Мен сизларга (қилган дуо-илтижоларингизни) мустажоб қилурман. Албатта менга ибодат қилишдан кибр-ҳаво қилган кимсалар яқинда бўйинларини эгган холларида жаҳаннамга кирурлар», деди» (Ғофир: 60). Сиз ҳам дўстим, дуо ибодатидан ғофил қолманг.\nЭътикоф масжидда ҳозир бўлиб, Аллоҳ ибодатида хилватда бўлишдир. Эътикоф кунларингизни лағв, сафсата, беҳуда сўзлар билан зое қилиб қўйиб, қайтанга сиздан кўра эътикофда бўлмаган одам яхши бўлиб қолмасин.\nКўп ейиш ва ичишдан ўзингизни тийинг. Чунки у ибодатларда дангасалик, эринчоқлик ва бўшашишга олиб келади.\n* Рамазон ойида, кундузлари чекишдан ўзингизни тийиб юришингиз сизнинг қатъиятингиз, ирода қувватингизга далилидир. Шундай экан нима учун кечасию кундузи ўзингизни ундан тийишга ҳаракат қилмайсиз?\n* Мусиқа эшитишдан сақланинг. Чунки у қалбни бузади ва ғайратни сўндиради.\n* Рамазон ойини телевизордаги турли сериаллар, филмлар ва турли телешоуларни кўришдан қутилиш бўлиш мавсуми қилинг.\n* Кўп кулиш ва латифабозликдан ўзингизни тийинг. Чунки бу нарсалар қалбнинг қаттиқлашиши ва Аллоҳ зикридан ғофил бўлиш, чалғишни келтириб чиқаради.\n* Бекорчи, ёмон инсонлар билан бирга бўлманг. Агар улар билан бўлсангиз сиз ҳам ўшалардан бири бўлиб қоласиз.\n* Дунёдаги энг ёмон жойлардан бири бозорлардир. Зарурат бўлмаса у ерларда камроқ бўлганингиз маъқул.\n* Эркак-аёллар аралаш бўладиган ўринлар ёки хилватда ёлғиз эркак билан аёлнинг қолиши фасод, ёмонликлар ва оммавий уқубатларнинг катта сабабларидандир. Бу нарсалардан эҳтиёт бўлинг!\n* Тил билан содир қилинадиган гуноҳлардан сақланинг. Чунки бу рўзани савобини кетказиб қўядиган ишдир. Пайғамбар соллаллоҳу алайҳи ва саллам: «Кимки ёлғон гувоҳлик бериш, унга амал қилиш ва жоҳилликдан тийилмас экан, уни ейиш, ичишдан тийилишини Аллоҳга ҳожати йўқдир» деб марҳамат этганлар (Бухорий ривояти).\nНабийимиз Муҳаммад ва у кишининг оилалари ва асҳобларига салавотлар ва саломлар бўлсин.\nСизларга муборак Рамазон кечаларини файзли ўтиши ва дунёю охиратингизга улкан манфаатлар келтиришини тилаб Аллоҳ йўлида сизни яхши кўрувчи дўстингиз Бобур Мирзо.\n/ Кутубхона / Рўза / Рамазон – ғанимат дамлар


“Водил ипак йигирув” шўъба корхонаси: пилла етиштиришдан чуқур қайта ишлашгача\nПиллакорларимиз жорий йилги пилла етиштириш мавсумларини кўтаринкилик билан ўтказиб, режа қилинган пилла ҳосилини ортиғи билан бажариб қайта ишлаш корхоналарига топширишди. Эндиликда етиштирилган пилла ҳосилидан сифатли хом ипак, ипак момиғи ва тайёр ипак маҳсулотлари ишлаб чиқарилиб, ички ва хориж бозорига тақдим этилмоқда.\nФарғона вилоятида жойлашган “Водил ипак йигирув” шўъба корхонасида ҳам 200 нафардан зиёд ишчи ходимлар меҳнати туфайли пиллани қайта ишлашдан тортиб, тайёр ипак маҳсулотларгача бўлган 10 турдан ортиқ маҳсулотлар истеъмолчилар талаби асосида ишлаб чиқариляпти.\nКорхонада йиллик қуввати 144 тонна қуруқ пилани қайта ишловчи иккита линия мавжуд. Бу линияларда йилига 48 тонна хом ипак тайёрланади. Шунингдек, корхонада 5 та ипак момиғи ишлаб чиқариш дастгоҳлари ҳам мавжуд бўлиб, улар ёрдамида 46 тонна ипак момиғи ишлаб чиқарилади.\nБундан ташқари “Водил ипак йигирув” шўъба корхонасида пиллани чуқур қайта ишлашга қаратилган лойиҳалар устида ҳам ишланмоқда. Ҳозирда корхонада 4 та ипак эшув дастгоҳларида 22,8 тонна эшилган ипак ипи, 20 та мато тўқув дастгоҳларида йилига 276,5 минг пагонометр ипак матолари ишлаб чиқарилади.\nКорхона 2019 йилда умумий қиймати 2 млн 315 минг АҚШ долларига тенг бўлган ипак маҳсулотларини экспортга йўналтирган бўлса, жорий йилнинг 9 ойи давомида 1 млн 683 минг АҚШ долларига тенг маҳсулотлар хориж давлатларига экспорт қилинди.


Латвияда Тожикистоннинг 19 нафар фуқароси меҳнат қуллигидан озод қилинди\nЛатвия расмийларининг таъкидлашича, Тожикистоннинг 19 нафар фуқароси қулликдан озод қилинди. Улардан уч нафари ватанига қайтди, қолган 16 нафари давлатга тегишли қабул-тақсимловчи муассасада турибди.\nЛатвиянинг LNT телеканали хабарига қараганда, меҳнат инспекциясига Тожикистон фуқаролари мурожаат қилиб улар тўрт ойдан бери Латвиядаги қурилиш компанияларидан бирида ишлаётганликларини ва меҳнатларига арзимаган пул олаётганликларини, бу пуллар ҳатто овқатга ҳам етмаётганиниайтиб шикоят қилишган. Меҳнат мигрантларининг таъкидлашича, улар ёмон шароитларда ушлаб турилибдилар ва оч-қолишмоқда экан.\nМеҳнат бўйича Давлат инспекцияси вакили Байба Пушукалненинг айтишича, меҳнат мигрантларининг яшаш ва иш шароити илк текширувлардан сўнг улар Ички ишлар вазирлиги томонидан текширилган. Текширувчилар Тожикистон фуқаролари меҳнат қуллигига тушиб қолганини аниқлашди. Ишдан бўйин товлаб, ватанларига кетиб қолмасликларининг олдини олиш мақсадида муҳожирларнинг паспортлари иш берувчилар томонидан олиб қўйилган.\n"Уларни ноқулай аҳволга солиб қўйишган ва ўзга бир мамлакатда оч-наҳор сақлашган", - дея таъкидлайди ИИВнинг одам савдосига қарши кураш координатори Ласма Стабиня. Унинг айтишича, бу Латвия ҳудудларида муҳожирларнинг меҳнат қуллиги билан боғлиқ биринчи ҳодисадир.\n"Уч нафар мигрант истиқомат қиладиган хонада атиги саккизта картошка ва иккита пиёз бор эди. Холодильник умуман бўш эди ва иш берувчи муҳожирлар оч қолиши учун уларга етарлича пул бермаган. Айрим мигрантлар касал бўлиб қолган, бу касалликнинг сабаби очлик бўлиши мумкин. Бу одамларнинг қулликка тушиб қолганини кўрсатучи барча аломатлар бор", - дея таъкидлайди "Убежище и защита" (“Бошпана ва ҳимоя”) ноҳукумат ташкилотининг раҳбари Сандра Залтсмане. Айни дамда ташкилот муҳожирларни ўз бошпанасига жойлаштирди ва уларга молиявий ва юридик ёрдам кўрсатмоқда.\nLNT телеканали лавҳасида Латвия ИИВ вакили, етарлишча меҳнат шароитлари яратиб бермаган иш берувчилар жавобгарликка тортилиши мақсадида айни дамда мамлакатда рўйхатдан ўтган меҳнат мигрантларининг шароитлари текширилаётганини маълум қилди. Таъкидланишича, меҳнат мигрантларининг кўпчилиги Украина ва Тожикистондан келган.


ahlisunnat.com-Таҳорат – Ғусл-Нажосат қандай тозаланади?\nСавол: Қор билан таҳорат олиш жоизми?\nСавол: Спирт, қон ва сийдик теккан нарсани суртиб қўйса тоза бўладими?\nЖавоб: Суртиш билан тоза бўлмайди, ювиш керак.\nСавол: Таҳорат олишдан аввал кийимимда анча вақт олдин теккан қон доғини кўрдим. Ювиб ташлашга уриндим, лекин ранги кетмади. Бу намозга моне бўладими?\nЖавоб: Ранги қолишининг аҳамияти йўқ. Уч марта ювиш кифоя. Намозга моне эмас.\nСавол: Қорда юриш билан пойафзалларнинг таги тозаланган бўладими?\nЖавоб: Қорда ва тупроқда юриш билан пойафзал таги тозаланади. Масалан, доим тоғда юрадиган чўпоннинг пойафзали тоза бўлади.\nСавол: Нажосат теккан тахтани ювса тоза бўлиб, устида намоз ўқиса бўладими? Ёки ичига нажосат синггани учун тоза бўлмайдими?\nЖавоб: Нажосат теккан тахтани ювса тоза бўлади. Тозалангач, устида намоз ўқиса бўлади. (Дурар, 1/44; Ихтиёр 1/33)\nСавол: Сув бўлмагани учун қўлимга теккан қонни бир неча марта сўриб, туфлаб ташладим. Тоза бўлдими?\nЖавоб: Ҳа, сўриб туфлаб ташлаш билан тозаланади. (Ихтиёр)\nСавол: Қўлимга теккан қон ёки сийдикни, сирка ёки сут билан тозаласа бўладими?\nЖавоб: Сирка билан тозаса бўлади. Сут билан тозаланмайди.\nСавол: Нажосатли ичак-қорин қандай тозаланади?\nЖавоб: Нажосатли ичак-қорин ҳам уч марта совуқ сув билан ювилганда тоза бўлади.\nСавол: Бир идишдаги сувга қон ёки сийдик томса, аралашса, тозалаш учун нима қилиш керак?\nЖавоб: Нажс сувга тоза сув қуйилиб, идишдаги сув ҳажмича сув тошиб чиқиб тўкилса, барчаси тоза бўлади. Тошган сувда нажосат асари кўринмаса, тоза бўлади. Нажс теккан идиш сувга тўлдирилиб, тошиб тўкилса, нажосатнинг уч белгисидан [ранг, ҳид, таъм] бири кўринмаса, сув ҳам, идиш ҳам тоза деб ҳисобланади. (Радд ул мухтор)\nСавол: Битта европа кўрган имом “Ҳожатхонада аввал туалет қоғози билан артиниш керак, ундан кейин сув билан истинжо қилинади. Ундай қилмаса, нажосат теккан қўл етмиш марта ювилса ҳам тоза бўлмайди” дейди. Шу тўғрими?\nЖавоб: Бекор ва уйдирма гап. Европалик ғайримуслимлар одати шундай экан. Улар қоғоз билан нажосатни тозалаб, кейин қўлини теккизмасдан авратига сув қуйиб, сепиб қўяр экан. Бу имом ҳам шулардан кўрган ё эшитган бўлиши мумкин. Нажосат қоғоз билан тозаланмайди. Нажосат бармоқ билан олиб ташланади. Сўнгра бармоқ ювилади. Қолган нажосат ҳам тоазалангандан кейин қоғоз билан қуритилади. Ҳожатхонадан чиққач, қўлини ҳатто совун билан ювишнинг ҳам кераги йўқ. Оддий сув билан ювилганда қўл нажосатдан тозаланган бўлади.\nСавол: “Ислом ахлоқи” китобининг бир жойида “Нажосат бўлса, сув билан кетказиш фарздир” дейилиб, истинжо баҳсида “Тош ва тупроқ билан тозалаш, ундан кейин сув билан ювиш суннатдир” дейилган. Бу ердаги фарқ нима? Сув бўлмаган жойларда, масалан, тоғда, чўлда таҳорат бузганидан кейин тош ёки тупроқ билан тозаланса, шу билан намоз ўқиса бўладими? Сув билан ювиш фарз эмасми?\nЖавоб: Нажосат тозалаш билан истинжо қилиш алоҳида амаллар. Намоз ўқиладиган кийимдаги нажосатни сув билан тозалаш фарздир. Истинжода эса тош, тупроқ билан тозалангандан кейин сув бўлса, сув билан ювиш суннат. “Саодати абадия” китобида “Таҳорат бузган киши тош ёки сув билан олди ва орқасини тозалаб, сийдик ва нажс қолдирмаслиги суннатдир. Тош билан тозалангандан кейин бор бўлса сув билан алоҳида ювиш суннатдир” дейилади.\nШофиъий мазҳабида нажосатнинг озини ҳам тозалаш фарз бўлишига қарамай, тош билан истинжо қилганидан кейин қолган нажосатнинг авф этилиши, намозга моне эмаслиги “Маъфувот” китобида ёзилган.\nДемак, Шофиъий мазҳабида ҳам нарсалардаги нажосатни тозалаш билан истинжодаги нажосатнинг тозаланиши фарқли.


Хабиб Нурмагомедов Порьенинг кучли томонларига тўхталди / Olamsport.com\n13 июн 07:39\nХабиб Нурмагомедов Порьенинг кучли томонларига тўхталди\nЕнгил вазнда UFC чемпиони Хабиб Нурмагомедов 7 сентябрь кунги жанги олдидан илк бор рақиби Дастин Порье билан юзма-юз учрашди.\nҲақиқий чемпион ва вақтинчалик чемпионнинг илк учрашуви ҳамда матбуот анжумани Буюк Британиянинг Лондон шаҳрида бўлиб ўтди.\n“Шубҳасиз, Порье жуда тажрибали жангчи. Унинг ҳисобида UFCда ўтказилган 20тадан ортиқ жанги бор. Ғалаба ҳам қозонган, мағлуб ҳам бўлган. Буларнинг бари тажриба. Мен уни ҳам олийжаноб, тарбияли инсон, ҳам яхши спортчи сифатида ҳурмат қиламан. Дастин кучли рақибларни мағлуб эта олган.\nХусусан, у сўнгги жангидаги ҳаракатлари билан мени хайратда қолдирди. Унинг айниқса, боксни яхшигина ўзлаштириб олгани мен учун янгилик бўлди. Октагонда жуда енгил ҳаракат қилди. У бежизга вақтинчалик чемпион бўлмади ахир. Макс Холлоуэй ва бошқа собиқ жаҳон чемпионларини мағлуб этди. Менда эса катта ўзгаришлар бўлмади. Қафас ёпилдими, бўлди, ҳамма нарсани унутаман”, - деди Нурмагомедов Лондонда ўтган UFC 242 турнирига бағишланган матбуот анжуманида.\nРоссиялик енгилмас UFC 248 да иштирок этмайди, у автофалокатга учради 0\nХабиб: Фергюсон - фаолиятимдаги энг мураккаб рақиб! 8\nХабиб ва Тони 6 март куни тўқнаш келади 0


Өзбекстан мусылманлары басқармасының баслығы – муфтий сайланды » KarInform\nБүгин, 19-октябрь күни Өзбекстан мусылманлары басқармасы Уламалар Кеңесиниң кеңейтилген мәжилиси болып өтти. Онда шөлкемлестириў мәселеси көрип шығылды. Ташкент қаласы бас имам-хатиби болып ислеп атырған Нуриддин Холиқназаров Өзбекстан мусылманлары басқармасы баслығы, муфтий лаўазымына сайланды. Бул ҳаққында «Nasiyat.uz» каналы хабар берди.\nНуриддин Холиқназаров 1968-жылы Әндижан ўәлаяты Асака қаласында туўылған. 1992-жыл Бухара ўәлаятындағы Мир Араб медресеси, 1998-жыл Имам Бухарий атындағы Ташкент ислам институтын, 2007-жылы болса Ферғана мәмлекетлик университетин табыслы тамамлаған.\nМийнет жолы даўамында Асака қаласындағы «Аҳмадали махдум» мешити имам-хатиби, Ташкент қаласы «Оқ тепа» жәмәәтлик мешити имам-хатиби, Ташкент қаласындағы «Кўкалдош», Әндижан ўәлаятындағы «Саййид Муҳйиддин махдум» медреселери оқытыўшысы, Әндижан ўәлаяты бас имам-хатиби ҳәм 2019-жылдан усы күнге шекем Ташкент қалалық бас имам-хатиби ўазыйпаларында мийнет етип келген.\nЕслетип өтемиз, Өзбекстан мусылманлары басқармасының буннан алдынғы баслығы, муфтий Усманхан Алимов усы жылдың 15-август күни 71 жасында қайтыс болған еди.\nОл 2006-жылдан берли Өзбекстан мусылманлары басқармасының баслығы, муфтий лаўазымында ислеп киятырған еди.\nНөкис қаласындағы «Имам Ийшан Муҳаммед» жәм&# ...


Хован қабристонининг ишдан бўшатилган директори ҳибсга олиниши мумкин\n14:28 / 16.05.2016\nМосква суди оммавий муштлашув юз берганидан кейин Хован қабристони раҳбарлигидан четлатилган собиқ директор Юрий Чабуевни ҳибсга олиш вариантини кўриб чиқмоқда. Бу ҳақда РИА Новости агентлиги ҳуқуқ тартибот органларидаги манбасига асосланган ҳолда хабар тарқатган.\nБу бўйича қарор 15 соат ичида қабул қилиниши кутилмоқда.\nШаҳарда 14 май куни қабристон хизматчилари бўлган ўрта осиёлик муҳожирлар ҳамда кавказликлар иштирокида рўй берган муштлашувдан кейин, Хован қабристони раҳбари эгаллаб турган лавозимидан четлатилганди.\nОммавий муштлашувдан кейин Москва шаҳридаги полициячилар пойтахтдаги 78та қабристоннинг хўжалик фаолиятини қаттиқ текширувдан ўтказадиган бўлди.\nМосква ИИВ раҳбарияти маълумотига кўра, Хован қабристонидаги оммавий муштлашувда 200га яқин киши иштирок этган, улардан 50 нафари воқеа жойида қўлга олинган. Айни дамда муштлашувда иштирок этишда айбланиб қўлга олинганлар сони 112 нафарни ташкил қилмоқда.\nМосква шаҳар соғлиқни сақлаш департаменти хабарига кўра, муштлашув оқибатида 3 киши ҳалок бўлган, 23 киши касалхонага ётқизилган, жароҳатланганлар орасида 4 кишининг аҳволи оғир. Манбаларнинг маълумотларига кўра, жанжал қабристон ҳудудини "бўлиб олиш" пайида бўлганларнинг ўзаро келишмовчилиги асосида рўй берган.\nҚотиллик ҳолати юзасидан Россия Тергов Қўмитаси томонидан жиноий иш қўзғатилган.\nРИА Новости маълумотига кўра, қўлга олинганларнинг тенг ярми миграция қонунчилигини бузгани ва ҳуқуқбузарлик ҳолатини содир этгани учун депортация қилиниши мумкин.\n"Айни вақтда қўлга олинганлар сони 110 нафардан кўп. Улардан 12 киши умуман ҳеч қандай ҳужжатга эга эмас, 30 киши эса қонунга хилоф равишда мамлакат ҳудудида яшаб юргани аниқланди. Қўлга олинганларнинг шахси тикланиб, жиноятларга алоқадорлиги ўрганилгач, депортация қилиниши учун судга юборилади”, — дейилган хабарда.


Бошқирдистонда олти нафар ўзбекистонлик аёл ис газидан заҳарланди - xabar.uz\nБошқирдистонда олти нафар ўзбекистонлик аёл ис...\n06.05.2019 09:42 0 1137\nЎзбекистоннинг Қозон шаҳридаги Бош консулхонаси маълумотига кўра 2019 йил 4 майдан 5 майга ўтар кечаси Бошқирдистон Республикаси Нуримонов туманида олтита аёл ис газидан заҳарланган. Бу ҳақда ТИВ хабарида маълум қилинди.\n«Уларнинг барчаси – хусусий уйда яшайдиган ва маҳаллий агрофирмада ишлайдиган Ўзбекистон фуқароларидир.\nБуни Бош консулхонага Бошқирдистон Соғлиқни сақлаш вазирлиги тасдиқлади ва маълум қилдики, уларнинг барчаси Нуримонов тумани марказий касалахонасига ётқизилган. Ташхис: ис газидан заҳарланишнинг ўртача даражаси» дейилади хабарда.\nСоғлиқ учун ҳеч қандай хавфнинг йўқлиги туфайли барча заҳарланган аёлларга 6 май куни рухсат бериш режалаштирилмоқда.


Effect.uz - Наманганда кесилган 800 йиллик чинор тақдири нима бўлди?\n18 Янв, 2020 11:26\nEffect.uzЯнгиликлар11 Июл, 2019 11:14\n800 йилдан бери Наманган вилоятининг Косонсой тумани ҳудудида қад ростлаб турган дарахтни кесиб ташлаш режалаштирилмаган.\nБу ҳақида Ўзбекистон Экология ва атроф-муҳитни муҳофаза қилиш қўмитаси вакиллари маълум қилганлар. Ходимлар унинг қуриган ва зарарланган шохларидан бирини олиб ташлаганлар холос.\n“Мазкур дарахтнинг шоҳларидан бири тўлиқ қуриб қолган ва табиий омиллар сабаб зарарланган. Зарарланиш дарахтнинг бошқа соҳаларига ҳам тарқалишининг олдини олиш, шунингдек қурилган шох инсонлар ҳаёти ва саломатлигига хавф туғдирмаслиги мақсадида ушбу соҳа кесиб ташланган” дейилади хабарда.\nМаълум қилинишича, дарахт жойлашган боғ ҳам “Обод марказ” дастури доирасида қайта таъмирланади, кўп йиллик чинор эса табиат ёдгорлиги сифатида сақланиб қолинади.\nФермерларни сўккан Мингбулоқ ҳокими катта миқдорда жарима тўлайдиган бўлди – Бош прокуратура\nКосонсойда ер олиб бераман деб пул талаб қилган фирибгар …\nНаманганда халқаро тиббиёт ва фармацевтика …\nАндижонда абитуриент қиз кириш имтиҳонларига тиббий кушеткада келди\nАндижон шаҳрининг собиқ ҳокими унга ўхшаш эркак иштирокидаги видео муаллифларини лаънатлади ...\n28 Авг, 2019 146 0\nЧемпион атлетлар пул мукофотлари билан тақдирланишди...\n16 Июн, 2019 192 0\nШоҳжаҳон Эргашев Максим Чурбановни нокаутга учратди...\n11 Июн, 2019 341 0


21:05 / 25.04.2016 2115 pdf Ўқиш режими + -\nАссалому Алайкум Шайх Хазратлари!\nМен яқинда намоз ўқишни бошладим, шу сабабли ибодатда бир саволим бор эди. Яқинда мен Имом Бухорийнинг Саҳиҳ ҳадисларини ўқиб бир нарсага эътиборим тушди. У ерда Пайғамбаримиз с.а.в нинг қандай намоз ўқиганлари ва намозга оид кўпгина бандларда аёл намозхон ёки эркак намозхон, деб эмас балки "намозхон " дейилгани ўйлантириб қўйди. Яна Пайғамбаримизнинг мен каби намоз ўқинглар деган жумлаларига ҳам кўзим тушди. Шу сабабли сиздан сурашни энг афзали деб билдим. Биламизки хозирда аёллар ва эркаклар намозида бир неча фарқлар бор.Пайгамбаримиз с.а.в нинг бу сўзлари фақат эркаклар учун эдими ёки замонлар ўтиши билан аёлларникини фарқлай бошладиларми?\nИлтимос шу масалада менга ёрдам берсангиз ва бу мен учун жуда мухим савол эди.\n- Ушбу саволни берганингиз учун ташаккур. Мен сизнинг кимлигингизни билмайман. Бу саволда айтганларингизни текшириш имконим ҳам йўқ. Аммо сиз ўзи бемазҳаб ва мазҳабни тутганларга турли йўллар билан таъналар қиладиган, четдаги бемазҳабларга мардикор бўлиб, мусулмонлар орасида ихтилоф чиқарадиганларнинг яқиндагина қўзғаган навбатдаги фитнасига мувофиқ саволни йўллагансиз. Мазкур шахслар одатда ўзлари юзага чиқмайдилар. Яшириниб олиб, баъзи одамларини савол беришга, одамлар билан масала талашишга ундаб турадилар. Ўшаларнинг гапини ва ихтилофга сабаб бўладиган сафсаталарини ташиб туришга етарли одамлари ҳам бор. Сиз ўшаларданмисиз ёки йўқлигини билмаймиз.\nЯқинда баъзи аёллар қўлида бир – икки варақ қоғоз билан муслима аёлларга учраб ўша қоғозда ёзилган, аёллар ҳам эркакларга ўхшаб намоз ўқишлари кераклиги ҳақида ташвиқот олиб боришди. Бу гап эркаклар орасида ҳам тарқади. Баъзи эркаклар аёллари мазкур гапни топганини масжид имомларига ва илмли одамларга ташвиш билан айта бошладилар. Уларга керакли тушинтиришлар йўлга қўйилди. Баъзи масжидларнинг имом домлалари бу масалани ўз маърузаларидан ҳам муолажа қилдилар. Ҳар қалай бемазҳабларнинг навбатдаги хуружи бир нави босилди.\nКунлардан бирида хонадонимизга яна шу масала аёллар номидан савол бўлиб кириб келди. Савол Албонийнинг “Набий соллаллоҳу алайҳи васалламнинг намозлари сифати” деган китобининг русча таржимаси билан бирга келган эди. Бошқача қилиб айтганда, савол эгаси мазкур китобни қўлга олиб, уни ўқиган аёллар номидан савол сўрагани келган эди. Саволнинг маъноси эса, худди сизнинг саволингизга жуда ҳам ўхшар эди. Унда ҳам Имом Бухорийнинг саҳиҳлари, Набий алайҳиссаломнинг намозлари, мен каби намоз ўқинглар, деганлари, аёл намозхон ёки эркак намозхон дейилмагани ва бошқалар бор эди.\nМен “Набий соллаллоҳу алайҳи васалламнинг намозлари сифати” деган китобнинг муаллифи ҳозирги бемазҳабларнинг бири экани, доимо шу каби ихтилофлар чиқаргани билан машҳурлигини айтдим. Шунингдек, Совет иттифоқи қулаб шарқшунослар ишсиз қолгани, бундан фойдаланган бемазҳаблар мазкур шарқшуносларга пул бериб ўз китобларини кўплаб рус тилига таржима қилдирганлари ва ўша китоблар ҳамма тарафда тарқагани ҳамда МДҲ давлатларидаги мусулмонларнинг орасида ихтилофлар чиқараётганлари ҳақида тўхталиб ўтдим. Ҳозир мазкур ҳудудлардаги муфтийлар, имомлар, уламолар ва оддий мусулмонлар ҳамда бунга алоқаси бор кишиларнинг илтимосига биноан ўз китобларимизни рус тилига таржима қилишни бошлаганимиз, бу борада тез кунларда, Аллоҳ ҳохласа, бу каби саволларга жавоблар ҳам бўлишини айтдим. Сўнгра, мазкур китобда қўзғатилган масаланинг ечимини айтиб ҳам бердим. Китоб кўтариб савол билан келган воситачи ташаккур айтиб қайтди.\nЎша аснода Маккаи Мукаррамадан, “Робитатул Оламил Исломий” халқаро ташкилотдан келган таклифга жавобан “Фатво ва унинг тартиблари” номли илмий анжуманда иштирок этиш учун муқаддас тупроқларга бориш бахтига муяссар бўлдим. Ҳамшаҳарлар ташкил қилган йиғинда катта уламоларизнинг бирлари билан гаплашиб ўтирган эдим. У киши ҳажга борган ватандошларимизда бирини кўрсатиб, анаву ҳамшаҳар бемазҳаблардан экан. Менга Албонийнинг “Набий соллаллоҳу алайҳи васалламнинг намозлари сифати” деган китобини ўқиганини айтиб ҳар-хил гапларни айтди. Мен унга “бунга ўхшаш гапларни айтманг. Набий соллаллоҳу алайҳи васалламнинг ҳадислари кўп. Улардан баъзиларини олиб, гап шу, бундан бошқаси бўлиши мумкин эмас қабилида иш тутиш катта хато бўлади. Бир суриялик олим “Ҳанафий мазҳаби бўйича Набий соллаллоҳу алайҳи васалламнинг намозлари сифати” номли китоб қилган. У ҳам ҳадисларни ҳужжат қилиб келтирган”, дедим” – дедилар.\nИттифақо, “Фатво ва унинг тартиблари” номли илмий анжуманда “шозз” фатволар мавзуъси ҳам бор эди. Ушбу мавзуъда сўзлаган уламолар “Шозз” дегани мусулмон умматининг барча уламоларининг гапига тескари гап эканини таъкидладилар. “Шозз” фатволар мавзуъсида сўзлаган уламолар ичида давримизнинг кўзга кўринган алломаси Шайх Юсуф Қарзовий ҳазратлари ҳам бор эди. У киши замонамиздаги “шозз” фатвога Албонийнинг фатволари мисол эканини таъкидлаб айтди. Ҳамда унинг савдо молларидан закот берилмаслиги, тилло суви юритилган идишларни ишлатиш ҳаромлиги тўғрисидаги фатволарини намуна тарзи қаттиқ танқид қилди. Айтмоқчиманки, сиз кўтарган саволни юзага чиқарган одам ўзининг мусулмон умматининг барча уламоларининг гапига тескари гаплари билан танилган одамдир.\nКейинроқ, худди шу масалага ўхшаш бемазҳабларнинг эрмаги ва мусулмонлар ичида ихтилоф чирқариш учун вақти вақтида кўтариб турадиган масалаларидан яна бир-иккитаси кўтарилди. Яна бир-икки вараққа битилган матнларни кўтарган бемазҳабларнинг гумашталари у ёқ – бу ёққа йўрғалашди. Яна бундан хабардор одамлар ичида ножамлик юзага келди. Яна уламолар, имомлар ва толиби илмлар билан муҳокама, муноқашалар бўлиб ўтди. Яна одамларимизга бу масалани ҳам тўғрисини баён қилиб беришга келишилди.\nМен бунга ўхшаб бемазҳаблар кўтарадиган шубҳаларга бир-бир жавоб беришнинг ўрнига, аслида уларнинг диний матнлардан ҳукм чиқариш услублари нотўғри экани тўғрисида бир китоб кераклигини айтдим. Бу ишни имкон бўлганда амалга оширишга қарор ҳам қилдим. Бир кун ўтиб ўғлим Исмоилжон:\n“Ҳазрат, кечаги масала оддий эмасга ўхшаб қолди”, деди.\n“Нима учун?” дедим.\n“Кеча Америкадан телефон қилишиб, у ерда ҳам худди ўша масалада уларнинг бошини гаранг қилиш бошланганини айтишди. У ерда ҳам, варақдаги гаплар. У ерда ҳам бизда нима бўлса, ўшандай. Қолаверса, бу биринчиси эмас. Авваллари ҳам шундай бўлган”, деди.\nХаёлимга бошқа тарафларда, қўшни давлатлардан, Россиядан ва бошқа ерлардан турли воситалар билан йўлланган саволлар ва ташвишлар ўтди.\nАввал эслаб ўтилган асарни битиш нияти яна ҳам жиддийлашди. Аллоҳ таоло имкон берса, у иш ҳам амалга ошиб қолар. Мана, энди сиздан ушбу савол келиб турибди. Хамир учидан патир дегандек, сизнинг саволингиз орқали сизга ҳам, бошқаларга ҳам Аллоҳ таолодан ёрдам сўраган ҳолимда билганимча жавоб беришни лозим топдим.\n- Аввало, яқинда намоз ўқишни ўрганган одам сиз берган саволни бера олмаслигини айтиб ўтмоқчиман. Чунки, ундай одам намозни яхшилаб ўқиш ташвиши билан банд бўлади. Ўн тўрт асрдан бери мусулмонлар сўрамай келган саволни ўз-ўзидан хаёлига келтира олмайди.\n- Имом Бухорийнинг “Саҳиҳ” номли китобларининг таржимасини ўқиган бўлсангиз керак. Ўша китобнинг ўзини ўқиса ҳам, таржимасини ўқиса ҳам шариат ҳақида фақат мазкур китоб асосида хулоса чиқаришга ҳеч кимнинг ҳақи йўқ. Ҳадис китоблари жуда ҳам кўп. Уларнинг ҳаммасини ўқиб чиққанлар ҳам мазкур ишни қила олмайдилар. Имом Аҳмад ибн Ҳанбалнинг даврида, асл араблар ва олимларнинг юртида у кишидан “қанча ҳадисни ёддан билган одам фатво айтиши мумкин” деган саволга у киши “Тўрт юз минг ҳадисни” деб жавоб берганлар.\n- Шариат ҳукмлари қуйидаги манбаълардан олинади:\n5. Амали саҳобий.\n6. Масолиҳул мурсала.\n8. Шарҳу ман қаблана.\nБу манбаъларнинг номини тўлиқ биладиганлар ҳам оз бўлса керак. Аммо сизга ўхшаб даъво қиладиганлар ҳар қадамда учраб турадилар.\n- Сизни “аёл намозхон ёки эркак намозхон деб эмас балки "намозхон " дейилгани ўйлантириб қўйибди. Нима учун? Ҳар бир нарсани эркакка ёки аёлга деб аташ керакми? Ҳамма халқларда, ерларда, динларда, қонунларда, одатларда сиз айтган ажратиш йўқ. Ҳамма нарса одамларга бир хил айтилади. Агар аёлларга хос нарса бўлса, алоҳида айтилади. Агар сиз айтган гапга ўтиладиган бўлса, “аёл ҳожи, эркак ҳожи, аёл рўзадор, эркак рўзадор, аёл закот берувчи, эркак закот берувчи” деб чиқиш керак бўлади. Бу эса, табиати бузилмаган одам кўтара олмайдиган ҳолатдир.\n- Яна Пайғамбаримиз алайҳиссаломнинг “мен каби намоз ўқинглар деган жумлаларига ҳам кўзингиз тушибди. Бу билан аёллар ҳам У зотга ўхшаб намоз ўқишлари керак. мазҳабни ушлаганлар айтаётганидек, бироз қимтиниб ўқимасликлари керак, демоқчисиз. Агар сиз демоқчи бўлмаган бўлсангиз Албоний “Набий соллаллоҳу алайҳи васалламнинг намозлари сифати” деган китобида айтган. Ундай бўладиган бўлса, ҳаж, рўза, закот ва бошқа ибодатларда ҳам шундай бўлиши керак бўлади. Ҳажда аёллар ҳам эркакларга ўхшаб бош яланг бўлиб, кийимларини ечиб ташлаб эҳром боғлаб юришлари керак бўлади.\n- Албоний ўша китобида имом Бухорий аёлларнинг эркакларга ўхшаб намоз ўқиши ҳақида Умму Дардодан ривоят келтирганини айтган. Аммо шу ерда жуда ҳам усталик қилган. Мазкур гапни шарҳ қилмаган. Одамлар бу гап машҳур саҳобия Умму Дардо розияллоҳу анҳодан экан деб ўйлаши учун шундай қилган. Бошқача қилиб айтганда, ўзининг гапни қувватлаш учун Умму Дардо розияллоҳу анҳо ва имом Бухорийнинг номларини сотишдан устамонлик билан фойдаланган.\nАммо мазҳабни ушлаган уламолар бу ерда бор ҳақиқатни айтадилар. Мазкур ривоят кичик Умму Дардодан бўлиб, унинг исми Ҳажийма бинти Ҳуяй Авсобия бўлиб саҳобия эмасдир. Саҳобий бўлмаган шахснинг гапи ва амали ҳужжат бўла олмаслиги шарҳий илмлардан озгина хабари бор одамга ҳам маълум ҳақиқатдир. Муҳаддислар имом Бухорийнинг бу каби ривоятларини “таълийқ” дейдилар ҳадис эмас. “Таълийқ” ҳам ҳужжат бўла олмайди.\n- Ҳозирда аёллар ва эркаклар намозида бир неча фарқлар борлиги замонлар ўтиши билан ҳосил бўлган ҳолат эмас. Бу аввалдан бўлган нарса. Барча мазҳабларнинг китобларида собит ҳақиқатлардан бири. Ҳеч бир мазҳабда бунинг тескариси, яъни, аёллар ҳам эркакларга ўхшаб намоз ўқиши керак, дейилмаган. Шунингдек, бу гапни ҳеч бир ҳадисда, ҳатто ўта заиф ҳадислардан бирортасида ҳам айтилмаган.\n- Шариатнинг тўртинчи манбаъси бўлмиш қиёсга биноан аёллар қимтиниб, фиқҳ китобларида айтилганидек намоз ўқишлари собитдир. Чунки, муслималар доимо эркакларга ўхшамай аёлликларини эътибори бўлиб туриши динимизнинг барча кўрсатмаларида қайта-қайта такрорланган. Озгина фаҳми бор кишилар учун шунинг ўзи етарли. Бошқа гапни қўзишга ўрин қолмайди.\n- Аммо, шу билан бирга бир неча ҳадисларда бу масла баён ҳам қилинган.\n1. Язийд ибн Абу Ҳабибдан ривоят қилинади:\n“Набий соллаллаҳу алайҳи васаллам намоз ўқиётган икки аёлнинг олдидан ўтдилар ва: “Қачон сажда қилсангиз, гўштнинг баъзисини ерга текказинг. Албатта, аёл киши бунда эркакка ўхшамас”, - дедилар”.\n2. Нофеъдан, у Ибн Умардан ривоят қилинади:\n“У кишидан Набий соллаллаҳу алайҳи васалламнинг даврларида аёллар қандай намоз ўқишлари ҳақида сўралди. “Оёқларини чалиштириб ўтирар эдилар. Кейин текисланиб-қимтиниб ўтиришга амр қилиндилар”, деди.\nАбу Ҳанийфа ривоят қилган. (Жомеъул Масонийд, 1-жуз).\n3. Али розияллоҳу анҳудан ривоят қилинади:\n“Қачон аёл киши сажда қилса, қимтиниб ўтирсин, икки сонини йиғиштирсин”, деди”.\nИмом Абу Бакр ибн Абу Шайба ривоят қилган.\n4. Ибн Умар розияллоҳу анҳудан ривоят қилинади:\n“Қачон аёл киши намозда ўтирса, бир сонини иккинчи сони устига қўяди. Қачон сажда қилса, қорнини сонига имкони борича қимтиниб теккизади. Чунки, Аллоҳ таоло унга назар солиб туради ва “Ҳой, фаришталарим! Сизларни гувоҳ қиламанки, уни мағфират қилдим”, дейди”, - дедилар”.\nИбн Адий “Комил”да ва Байҳақий “Сунан”да ривоят қилган.\nАлбатта, ўзини билган ҳар бир киши учун ушбу ривоятларнинг бир-бирини қувватлаб келиши Албонийнинг даъвосидан кўра маъқулдир. Яна қайтариб айтамиз, умматнинг минг тўрт юз йилдан бери амал қилиб келаётганини ва қиёсни ҳисобга олмаганимизда ҳам.\nШу ўринда барчангизни ихтилофлардан йироқда бўлишга чақирамиз. Билмаган нарсаларни сўраб ўрганишга ўтиш керак. Чет элдан келган факс ёки эмайлни кўтариб олиб, ҳозиргача қилинаётган фалон нарса нотўғри экан деб югуришнинг ҳожати йўқ.\n21:04 / 25.04.2016 5123\nНамоз ва мия биотўлқини...\n21:05 / 25.04.2016 2302\n2166 20:19 / 27.04.2016\n1146 11:53 / 29.10.2018\n3487 09:05 / 05.10.2017\n1869 21:17 / 24.04.2016


Касалликка чалинганлар ҳолидан хабар олиш мумкинми?\nВазирлар Маҳкамаси ҳузуридаги санитария-эпидемиология назорати Давлат инспекцияси раҳбари Нурмат Отабеков навбатдаги брифингда тўпланиб қолган саволларга жавоб берди.\nМенинг яқин қариндошим коронавирусга чалинган. Ҳозир даволаниш масканида. Қариндошимнинг саломатлигини ё бўлмаса қай аҳволда эканлигини билиш мақсадида у билан масофа сақлаган ҳолда ёки қандайдир махсус "учрашув хона"сида учрашишимиз мумкинми? Унинг аҳволи бизни хавотирга қўймоқда.\nКоронавирус касаллигига чалинган беморлар ҳақида маълумот олиш мумкин, бунинг ҳеч қандай қийинчилиги йўқ. Бу касалликка чалинган шахслар даволанаётган муассасанинг телефон рақамини “Маълумотлар бюроси”дан олиш мумкин. Аксарият юқумли касалликлар шифохоналарида беморларнинг мобил телефонлари ўзларида қолган.\nБевосита учрашувлар тақиқланишидан мақсад тушунарли – бемордан ва соғлом одамга касаллик юқишининг олдини олиш.\nНега карантин муддатини тугатганларни яна карантинга қайта олиб кетишмоқда. Биринчи карантинда касаллик юқди, деган изоҳ беришяпти. Унда иккинчи савол туғилади – соғлом одамларнинг касалликка чалинишига ким йўл қўйди? Карантин даврида бўлса ҳам кимнинг хатоси бу?\nКарантин 14 кун давом этади. Агар карантин давомида бемор аниқланса, карантин муддати охирги ҳолат қайд этилмаган ҳолда яна 14 кунга чўзилади. Агар карантин даврида кимдир касалликка чалинса, биринчи сабабни ўзидан қидириши керак. Демак бу шахс карантин қоидаларига қатъий риоя қилмаган.\n08:08 / 02.06.2020


«TASHKENT REALTOR SERVICE» МЧЖ 2015 йил 06-январь кунида ўтказилган танлов натижасини маълум қилади !\n“Tashkent Realtor Service” МЧЖ 02.02.2015 йилда тўғридан-тўғри (ўзаро) музокаралар олиб бориш йўли билан ташкиллаштирилган оммавий оферта савдоси натижасини маълум қилади !!!\n“Tashkent Realtor Service” МЧЖ тўғридан-тўғри (ўзаро) музокаралар олиб бориш йўли билан ташкиллаштириладиган оммавий оферта савдосига таклиф этади !!!\n«TASHKENT REALTOR SERVICE» МЧЖ бошланғич баҳоси босқичма-босқич ошиб бориши шаклида ўтказиладиган очиқ ким ошди савдосига ТАКЛИФ ЭТАДИ!\n“Tashkent Realtor Service” МЧЖ Бухоро вилоят филиали тўғридан-тўғри (ўзаро) музокаралар олиб бориш йўли билан ташкиллаштириладиган оммавий оферта савдосига таклиф этади !!!J\n“Tashkent Realtor Service” МЧЖ 27.01.2015 йилда тўғридан-тўғри (ўзаро) музокаралар олиб бориш йўли билан ташкиллаштирилган оммавий оферта савдоси натижасини маълум қилади !!!\n«TASHKENT REALTOR SERVICE» МЧЖ 2014 йил декабрь ва 2015 йил январь ойларида ўтказилган очиқ ким ошди савдоси натижаларини маълум қилади !\n“Tashkent Realtor Service” МЧЖ Бухоро вилоят филиали 23.01.2015 йилда тўғридан-тўғри (ўзаро) музокаралар олиб бориш йўли билан ташкиллаштирилган оммавий оферта савдоси натижасини маълум қилади !!!\n“Tashkent Realtor Service” МЧЖ 23.01.2015 йилда бўлиб ўтган тўғридан-тўғри (ўзаро) музокаралар олиб бориш йўли билан ташкиллаштириладиган оммавий оферта савдоси натижасини маълум қилади !!!\n“Tashkent Realtor Service” МЧЖ Бухоро вилоят филиали тўғридан-тўғри (ўзаро) музокаралар олиб бориш йўли билан ташкиллаштириладиган оммавий оферта савдосига таклиф этади !!!\n“Tashkent Realtor Service” МЧЖ 23.01.2015 йилда бўлиб ўтган тўғридан-тўғри (ўзаро) музокаралар олиб бориш йўли билан ташкиллаштириладиган оммавий оферта савдоси натижасини маълум қилади!!!\n«TASHKENT REALTOR SERVICE» МЧЖ 2014 йил декабрь ойида ўтказилган очиқ ким ошди савдоси натижаларини маълум қилади !


Эрон олимпия терма жамоаси устози Фарҳад Мажиди ўйиндан сўнг қуйидагича фикр билдириб ўтди:\n- Бугунги учрашув ҳар икки жамоа учун ҳам анча фойдали ўйин бўлди, деб ўйлайман. Бугун учрашувни ёмон бошламадик. Айниқса, биринчи бўлимни анча яхши ўтказа олдик. Лекин иккинчи бўлимда ташаббус асосан рақиб томонга ўтди. Қолаверса, иккинчи бўлимда айрим вазиятларда хатоларга йўл қўйдик ва якунда хатолар эвазига ўз дарвозамиздан гол ўтказиб юбордик. Бироқ вазиятни ўйин сўнггига қадар ўнглашни уддалай олмадик. Шундан бўлса-да айтишим мумкинки, бугунги ўйин биз учун ҳам анча фойдали бўлди, - деди мутахассис.\nЎзбекистон олимпия терма жамоаси бош мураббийи Любинко Друлович ўйиндан сўнг қуйидагича фикр билдириб ўтди:\n- Бугун биринчи бўлимда жамоам намойиш этган ўйиндан асло кўнглим тўлмади. Шу сабаб иккинчи бўлимда йигитларни фаолроқ бўлишга чорладим. Натижада иккинчи таймни анча яхши ўтказдик. Ҳаракатлар натижаси ўлароқ рақиб дарвозасини ишғол этишга ҳам муваффақ бўлдик. Бизда ўйин охирига келиб қулай вазиятлар кўп бўлди. Агар улардан ҳам унумли фойдаланганимизда ҳисоб йирикроқ бўлиши ҳам мумкин эди.\nБундай ўртоқлик ўйинлари жамоавий ўйинни шакллантириш, қолаверса, мавжуд камчиликларни кўриб олиш учун жуда ҳам фойдали. Бугун бизни стадионга қўллаб-қувватлаш учун келган барча ишқибозларга миннатдорчилик билдираман.\n9 сентябрда Эрон олимпия термасига қарши “Пахтакор” стадионида ҳам ўйин ўтказамиз. Барча ишқибозларни стадионга чорлаб қоламан, - деди мутахассис.


15:58 / 30.09.2017\nБу йилги Чемпионлар Лигасида инглиз жамоаларининг ўзгача бир шижоати, салобати кўзга ташлангандек бўлмоқда. Беш жамоадан тўрттаси икки турдан сўнг, юз фоизлик натижа қайд этганининг ўзиёқ, барчаси жиддий эканини англатади. Тўғри, турнирнинг ҳақиқий фаворитлари ҳали ўша, ўзгармаган, барчаси плей-оффда ўз ўрнига тушиши ҳам мумкиндир, билмадик, лекин айнан икки тур натижаларини таҳлил қилиб, сабаблар ҳақида бош қотирганимизда, бу ижобий ўзгаришлар тасодиф эмаслигини кўрамиз.\nАПЛ нинг беш клуби 10 учрашувда 26 очко тўплади. Бу ҳар бир жамоага ўртача 5.2 очкодан деганидир. Энди ўтган мавсумлардаги кўрсаткичларга эътибор беринг:\n2014/15 – 2.75 очко\n2015/16 – 2.25 очко\n2016/17 – 4.25 очко\n2017/18 – 5.20 очко\nЙирик ҳисобдаги ғалабалар сонига қарасак, бутун гуруҳ босқичида инглизлар ҳар мавсумда 4 тадан шундай натижа қайд этишган, бу сафар эса, ҳали энди икки тур ўтганига қарамасдан, бундай ғалабалар сони 5тани ташкил қилмоқда. Бу кўрсаткич ҳам инглиз жамоаларидаги ишончли ўйиндан далолат қилмоқда. Келинг, сабаблар ҳақида тўхталиб ўтамиз.\nПеп Гвардиола, Жозе Моуриньо, Маурисио Почеттино, Юрген Клопп, Антонио Конте. Сўнгги йилларда Европанинг деярли барча кучли мураббийлари АПЛда жамланишган. Албатта, бундай номларни таклиф қилган клуб фақат миллий чемпионат билан кифояланмайди, имкон қадар Европада ҳам зафар қучишни ният қилади. Илгари, топ мураббийлар ўртачароқ лойиҳалар билан ҳам ишлашга рози бўлишган, жараённинг ўзи улар учун қизиқ туюлган. Аммо сўнгги йилларда мурабийларнинг имижи, муваффақияти, резюмеси совринлар билан ўлчанадиган бўлиб қолди. Чекланган имконият билан ҳар қанча юқори натижа қайд этилмасин, барибир ўша мураббийга хулоса беришда – юлдузлар билан қандай ишлайди, босимни қандай кўтаради, топ жамоа билан қандай ишлайди, қабилидаги саволлар очиқ қолмоқда. Топ клуб лойиҳасига сарфланаётган пуллар кутилган натижани бериши учун ҳам, клублар мураббий феноменига янада жиддий эътибор қаратишмоқда ва мураббий танлашда «тажриба» жуда катта аҳамият касб этяпти. Биргина ноўрин истеъфо клуб амбицияларига ва амалга оширилган трансферларга салбий таъсир кўрсатиши табиий. Мана шу жиҳатдан, дунёнинг энг яхши мураббийларини йиғиб олган инглиз клублари Европада аста-секин жиддий мақсадлар қўя бошладилар.\nБундан ташқари, юқорида санаб ўтилган мураббийлар клублардаги иккинчи мавсумларини бошлашди. Бу ҳам жамоаларнинг ўтган йилга нисбатан кучайганини билдиради. Мураббийларнинг трансферлари, услублари нисбатан олганда, иккинчи мавсумдан тўлақонли иш беришни бошлайди.\nЮқорида айтилганидек, совринлар мураббийларнинг ташриф қоғозига айланар экан, инглиз клубларининг чексиз имкониятларидан келиб чиқиб, трансферлар сифатини ошганини ҳам кўришимиз мумкин.\nИкки йилдан бери трансфер бозорида АПЛ клублари бир миллиард фунтдан ошиқ пул сарфлашмрқда ва бу сумманинг қарийб тўртдан уч қисми айнан мана шу ЕЧЛ иштирокчилари томонидан амалга оширилади. Сўнгги йилларда Англия чемпионати футбол юлдузлари учун ҳам қизиқарли лойиҳа бўлиб қоляпти. Ҳозирда «Реал» ёки «Барселона»нинг бу бозордаги яққол устунлигини кўрмайсиз, ҳатто «Тоттенҳэм», «Ливерпуль» каби жамоалар ҳам ўз етакчиларини сақлаб қолишнинг уддасидан чиқишди. «Арсенал»ни тарк этмоқчи бўлган Алексис Санчес ҳам имкон қадар АПЛ жамоасида тўп суришни истади.\n«Реал» ва «Барселона» сўнгги трансфер даричасидан плюс баланс билан чиқишди. «Бавария»нинг шу кунгача энг қиммат трансфери 40 миллион еврони ташкил қилмоқда холос. Бу томондан қараганда, инглиз клублари таркибни кучайтириш борасида катта ишларни амалга оширяптилар. Кучли таркиб, кучли мураббийлар барибир бир кун ўз мевасини бериши табиий.\nЭътибор беринг, ҳозирда ЕЧЛ да иштирок этаётган беш клуб АПЛ да 6 турдан кейин турнир жадвалида 1-5 ўринларни эгаллаб турган жамоалардир. Яъни, бу сафар турнирда ростан ҳам Англиянинг энг кучли жамоалари қатнашишяпти ва ўтган йилги етакчи клублар барқарор тарзда янги мавсумга ҳам кириб кела олдилар.\nЎтган йили чорак финалга борган бўлса-да, «Лестер»дан кўп нарсани кутиш имконсиз эди, аввалги чемпион «Челси» муваффақиятсизликлар гирдобида қатнашди, «Тоттенҳэм» узоқ танаффусдан сўнг, бироз «довдираб» қолди. Ван Гаалнинг «Манчестер Юнайтед»и ёки Рожерснинг Суарессиз қолган «Ливерпули»и бу турнирда катта натижалар учун тайёр эмасдек эдилар гўё.\nБугунги бешлик учун эса, Чемпионлар Лигасида қатнашишнинг ўзи мувафффақият саналиб қолмайди, имкон қадар ушбу турнирда яхши натижа кўрсатишга барча имкониятлар етарли.\nЯна бир омил шуки, жамоалар ҳар қанча кучаймасин, АПЛ ғолиблиги фақат бир клубга берилади ва қолганлар «қуруқ» қолишади. Мана шундай ҳолатни суғурталаш учун ҳам, энди АПЛ топ клублари еврокубокларга жиддийроқ қарашга мажбур. Бу жамоалар АПЛда чемпион бўлишлари ҳам, якунда олтинчи ўринни олиб қолишлари ҳам мумкин.\nМасалан, ўтган йили чемпионатда Жозе Моуриньо чемпионатда жуда муваффақиятсиз қатнашди, лекин айнан қўшимча турнирлар ва совринлар мураббийга мавсумни юқори нотада якунлашга замин яратиб берди.\nТан олиш керак, кучсиз рақиблар ҳам етарли. Инглиз жамоалари қатнашган 10 учрашувдан фақат «Атлетико» – «Челси» ўйинини ҳақиқий топ ўйинлар қаторига қўшиш мумкин холос. Шунингдек, «Ливерпуль» – «Севилья» ва «Тоттенҳэм» – «Боруссия» ўйинлари ҳам эътиборга молик. Бошқа ўйинларда эса, инглизларга ҳар томонлама кучсиз рақиблар рўбару келди. Манчестер клублари ҳали жиддий қаршиликни сезганлари ҳам йўқ, «Қорабоғ», «АПОЭЛ» каби клублар ҳам инглиз клублари учун жуда енгиллик қилиб қолмоқда.\nШу ўринда АПЛ нинг умумий савияси ошганлигини ҳам таъкидлаш керак. Англиянинг ўртамиёна клубларининг ҳам трансфер бозоридаги фаоллиги ЕЧЛ ўртамиёналари савиясига ҳам таъсир қилиши шубҳасиз. «Эвертон» ёки «Ньюкасл» каби клублар, ЕЧЛ нинг доимий иштирокчилари «Базель», «Фейеноорд» ёки «Спортинг» клублари етакчиларини сотиб олар экан, табиийки, ЕЧЛ да фақат топ-клублар қолади холос. Қолган жамоалар фақат очко улашиш билан банд бўлиб қоладилар.\nНатижада «Саутҳемптон», «Сток Сити» ёки «Уотфорд» каби клублар ҳам таркиб ва савия жиҳатидан ЕЧЛдаги ўртамиёналаридан устун. Ҳар ҳафта мана шу босимни, қаршиликни енгиб ўтишга ўрганиб қолган инглизлар учун ЦСКА ёки «Фейеноорд» каби клублар жуда осонлик қилиб қоляпти.\nАлбатта, бу ўткинчи ва жуда эрта ҳосил бўлган хулосалар. «Реал», «Барселона» ёки «Бавария» ҳали ҳам турнирнинг асосий фаворитлари бўлиб қолаверишади, баҳорги ўйинларда бунга яна амин бўлишимиз эҳтимоли катта. Лекин инглиз клублари бу сафар уларга қаттиқроқ қаршилик қилишларини ва балки кейинги йилларда турнир об-ҳавосини белгилаб берувчи мақомга чиқишларини ҳам тахмин қилса бўлади. Бунга сабаб бўладиган омиллар юқорида санаб ўтилди.